## Formularul 2 - Propunerea tehnică şi financiară

2.1. PROPUNERE TEHNICĂ

**SOLICITANT**

|  |  |
| --- | --- |
| Denumire | Direcția Generală de Asistență Socială și Protecția Copilului Ialomița |
| Formă juridică | Instituție publică cu personalitate juridică |
| Date de contact (adresa completă, înclusiv cod poştal, telefon, fax, e-mail) | mun. Slobozia, Str. Dobrogeanu Gherea, nr. 1, cod poștal 920033, jud. Ialomița, telefon - 0243/231088; 0243/216657, fax- 0243/233407, e-mail -[office@dpcialomita.ro](mailto:office@dpcialomita.ro) |

PARTENER

|  |  |
| --- | --- |
| Denumire | - |
| Formă juridică |  |
| Date de contact (adresa completă, înclusiv cod poştal, telefon, fax, e-mail) |  |

**Titlul proiectului****:** **Reabilitare și Dotare Centru de Servicii de Recuperare Neuromotorie de tip Ambulatoriu Slobozia**

1. **Obiectivul vizat, conform PNRR:**

Tip proiect:

tipul I – 1 centru de zi

tipul II – 1 centru de servicii de recuperare neuromotorie de tip ambulatoriu

1. **Scopul proiectului:** Creșterea calității vieții persoanelor cu dizabilități instituționalizate și prevenirea instituţionalizării persoanelor cu dizabilităţi din județul Ialomița, prin dezvoltarea serviciilor alternative de sprijin pentru viaţă independentă şi integrare în comunitate.
2. **Obiectivele specifice ale proiectului:**

**OS1** Reabilitarea Centrului de Servicii de Recuperare Neuromotorie de tip Ambulatoriu Slobozia, în termen de 21 de luni de la data de începere a implementarii proiectului

**OS2** Creșterea eficienței energetice a clădirii în care funcționeazăCentrul de Servicii de Recuperare Neuromotorie de tip Ambulatoriu Slobozia, în termen de 21 de luni de la data de începere a implementării proiectului

**OS3** Dotarea Centrului de Servicii de Recuperare Neuromotorie de tip Ambulatoriu Slobozia cu mobilier și echipamente/aparatură de recuperare în termen de 22 de luni de la semnarea contractului de finanțare

**OS4** Îmbunătățirea calității serviciilor de recuperare și abilitare în cazul celor 55 de beneficiari/zi ai Centrului de Servicii de Recuperare Neuromotorie de tip Ambulatoriu Slobozia

**OS5** Creșterea numărului de beneficiari ai Centrului de Servicii de Recuperare Neuromotorie de tip Ambulatoriu Slobozia cu un procent anual de 10 %

**OS6** Diversificarea serviciilor oferite de Centrul de Recuperare Neuromotorie de tip Ambulatoriu Slobozia, în termen de 24 de luni de la semnarea contractului de finanțare

**OS7** Facilitarea integrării în comunitate a celor aproximativ 250 de persoane cu dizabilitate neuro-motorie cazuri unice care frecventează anual Centrul de Servicii de Recuperare Neuromotorie de tip Ambulatoriu Slobozia

* **Rezumatul proiectului** *(maxim o pagină)*

*Prezentaţi succint scopul, obiectivele, partenerii, durata proiectului, activităţile, rezultatele, costul total al proiectului, impactul.*

Scopul proiectului îl reprezintă creșterea calității vieții persoanelor cu dizabilități instituționalizate și prevenirea instituţionalizării persoanelor cu dizabilităţi din județul Ialomița, prin dezvoltarea serviciilor alternative de sprijin pentru viaţă independentă şi integrare în comunitate. În vederea realizarii acestui lucru, proiectul are ca obiective:OS1 Reabilitarea Centrului de Servicii de Recuperare Neuromotorie de tip Ambulatoriu Slobozia, în termen de 21 de luni de la data de începere a implementarii proiectului; OS2Creșterea eficienței energetice a clădirii în care funcționeazăCentrul de Servicii de Recuperare Neuromotorie de tip Ambulatoriu Slobozia, în termen de 21 de luni de la data de începere a implementarii proiectului; OS3 Dotarea Centrului de Servicii de Recuperare Neuromotorie de tip Ambulatoriu Slobozia cu mobilier și echipamente/aparatură de recuperare în termen de 22 de luni de la semnarea contractului de finanțare; OS4 Îmbunătățirea calității serviciilor de recuperare și abilitare în cazul celor 55 de beneficiari/zi ai Centrului de Servicii de Recuperare Neuromotorie de tip Ambulatoriu Slobozia; OS5 Creșterea numărului de beneficiari ai Centrului de Servicii de Recuperare Neuromotorie de tip Ambulatoriu Slobozia cu un procent anual de 10 %; OS6 Diversificarea serviciilor oferite de Centrul de Recuperare Neuromotorie de tip Ambulatoriu Slobozia, în termen de 24 de luni de la semnarea contractului de finanțare; OS7 Facilitarea integrării în comunitate a celor aproximativ 250 de persoane cu dizabilitate neuro-motorie cazuri unice care frecventeaza anual Centrul de Servicii de Recuperare Neuromotorie de tip Ambulatoriu Slobozia.

Proiectul se va derula pe o perioadă de maxim 24 de luni, fără să se depășească termenul de 31.12.2024, principalele activități fiind următoarele: activitatea de management; organizarea și desfășurarea procedurilor de achiziții aferente proiectului; elaborarea documentaţiei de avizare a lucrărilor de intervenţii (DALI) și a proiectului tehnic; auditul energetic al clădirii și obținerea certificatului de performanță energetică; execuția lucrărilor de reabilitare, eficientizare energetică și recompartimentare; activitatea de dirigenție de șantier; dotarea centrului cu echipamente, aparatură și mobilier; activitatea de mediatizare a activităților desfăşurate prin proiect şi a serviciului; auditul financiar al proiectului. Rezultatele obținute prin implementarea proiectului sunt: 1 centru de servicii de recuperare neuromotorie reabilitat și dotat, un număr de 55 de persoane cu dizabilitate neuro-motorie/zi vor beneficia de servicii moderne de recuperare, diversificarea serviciilor de recuperare pentru un număr de 55 de beneficiari/zi, intrarea în centru de recuperare a unui număr de 25 cazuri noi/an, peste 250 de persoane cu dizabilitate neuro-motorie/an vor dobândi deprinderi de viață independentă, creșterea eficienței energetice a clădirii.

Bugetul total a proiectului va fi de 1,441,555.16, din care 1,177,430.35 reprezintă costuri eligibile ( 989.437,27 lei din PNRR si 187.993,08 lei TVA de Bugetul de stat), iar 264,124.81 lei costuri neeligibile, beneficiarul asumându-și prin HCJI nr.230/28.10.2022 acoperirea unor eventuale costuri suplimentare.

În prezent, Centrul de recuperare neuromotorie, localizat în mun.Slobozia, la parterul imobilului în care funcționează și Centrul de Îngrijire și Asistență Slobozia, oferă servicii unui număr de 55 de persoane cu dizabilitate neoro-motorie/zi din județul Ialomița, din care 46 sunt din comunitate, iar 9 din CIA Slobozia. Conform ROF aprobat prin HCJI nr.164/30.08.2022, capacitatea centrului este de 24 de beneficiari/zi, dar în prezent aceasta este depașită, din cauza cererii mari de servicii de recuperare, având în vedere ca există un singur centru de recuperare public în județ, la un număr de 2034 de persoane cu dizabilitate neuro-motorie.

Serviciul este localizat într-o zonă centrală a orașului, fiind ușor de accesat de beneficiari, intrarea în centru, dar și străzile/trotuarele până la centru fiind accesibilizate. În plus, centrul este în apropierea spitalului, a AJOFM și AJPIS Ialomița, dar și a Inspectoratului Județean Școlar, oferind beneficiarilor posibilitatea de a accesa servicii complementare celor oferite de centrul de recuperare (medicale, programe de calificare profesională, participare la bursa locurilor de munca, accesarea unor prestații sociale, etc.)

*Suplimentar, includeţi detalii privind:*

*a. capacitatea serviciilor sociale;*

*b. beneficiarii;*

*c. amplasarea, accesibilitatea, facilităţile care vor fi oferite persoanelor cu dizabilități în serviciile sociale;*

*d. Alte informații, dacă sunt considerate relevante.*

1. **Justificarea proiectului**
2. *Descrieţi situaţia actuală şi nevoia căreia i se adresează proiectul*

Centrul de Servicii de Recuperare Neuromotorie de tip Ambulatoriu Slobozia a fost realizat prin Programul de Interes Național ANPH-S-2006/PIN4 pentru “Dezvoltarea Serviciilor Sociale Specializate pentru Persoanele cu Handicap: Centre de Servicii de Recuperare Neuromotorie de Tip Ambulatoriu” si funcționează în subordinea DGASPC Ialomița din anul 2006, în baza Hotărârii Consiliului Județean Ialomița nr. 47/2006. Centrul de Servicii de Recuperare Neuromotorie de tip Ambulatoriu Slobozia oferă conform ROF aprobat prin HCJI nr.164/30.08.2022 următoarele tipuri de servicii: servicii de evaluare şi monitorizare - acordarea serviciilor de recuperare făcându-se în baza unei evaluări iniţiale ce cuprinde aspecte medicale, psihologice şi sociale despre beneficiar; servicii de recuperare medicală – kinetoterapie, fizioterapie, masaj; servicii de asistenţă psihologică care constau în oferirea de suport emoţional şi, după caz, consiliere psihologică; servicii de asistenţă medicală primară; servicii de informare şi consiliere.

Având în vedere că județul Ialomița este un județ preponderent agricol, cu o economie slab dezvoltată, nu au fost fonduri suficiente la nivelul Consiliului județean pentru dezvoltarea bazei materiale și execuția unor lucrări de reabilitare și eficientizare energetică a clădirii centrului, acordându-se în special atenție acoperirii costurilor de funcționare.

În prezent, centrul a rămas cu tâmplaria din termopan montată de la înființare, fiind de calitate inferioara și deteriorată, gresia și faianța este spartă în mai multe locuri, băile nu sunt accesibilizate suficient pentru persoanele cu dizabilitate locomotorie, având și o compartimentare improprie, spațiul alocat sălii de kinetoterapie este insuficient, iar ușile și mobilierul sunt deteriorate. În plus, majoritatea caloriferelor nu au fost schimbate niciodată, iar centrul nu are centrală proprie. Instalația sanitară este de asemenea veche, nefiind refacută de la înființare până în prezent decât pe alocuri, iar iluminatul se face cu mijloace neeconomice. Sala destinată kinetoterapiei are o suprafață de 22,61 mp, iar cele în care se realizează procedurile de fizioterapie și masaj, au suprafețe de 20,40 mp, respectiv 14,40 mp.

În cei 16 ani de la înființare au fost făcute doar lucrări de reparații curente și igienizare a spațiilor, fapt pentru care se impune cu necesitate efectuarea unor lucrări de îmbunătățire a condițiilor fizice pe care le oferă centrul. Investind în înlocuirea tâmplăriei termopan, a instalației termice, a instalației sanitare, în refacerea instalației electrice și în montarea unor panouri fotovoltaice se va reduce consumul de energie, centrul devenind mai eficient din acest punct de vedere. Recompartimentarea spațiului din centru, reducerea suprafeței sălii de așteptare și creșterea suprafeței sălii de kinetoterapie, dar si realizarea unei singure săli mai mari pentru fizioterapie și masaj, va da posibilitatea diversificării exercițiilor de kinetoterapie, montării mai multor aparate de recuperare motorie, dar și păstrării intimității beneficiarilor.

Păstrarea intimității persoanelor cu dizabilități în momentul în care se aplică procedurile de fizioterapie și masaj se realizează în prezent prin niste paravane mobile, care nu au stabilitate, fiind nevoie ca aceste paravane să fie înlocuite cu unele pliabile din pvc cu sistem mai bun de fixare.

Înlocuirea mobilierului din cabinete și sala de așteptare va crea un mediu primitor, care să permită oferirea de servicii la standarde de calitate superioare, conform metodologiei de intervenție a fiecărui profesionist din echipa centrului. Pentru fiecare specialist care face parte din echipa centrului este important, pentru obținerea impactului maxim din punct de vedere al recuperării și dezvoltării abilităților pentru viață independentă, să dispună de un spațiu dotat în mod personalizat, în funcție de specificul intervenției.

Aparatura de recuperare este depășită din punct de vedere al funcțiilor pe care le are, neputându-se achiziționa aparate noi, în centru nu exista echipamente IT pentru beneficiari, iar cele pentru personal sunt insuficiente, deși acestea ar fi utile pentru a le dezvolta beneficiarilor unele competențe de utilizare a calculatorului și a pregăti o serie de documente de lucru cu aceștia. Din cauză că aparatura de recuperare a centrului pe parte de fizio - și kinetoterapie nu este modernă, de multe ori persoanele cu dizabilități sunt nevoite să acceseze centre private, care au un număr limitat de locuri lunare decontate prin casa de asigurări, fiind supraaglomerate și nu pot programa o persoană decât de maxim două ori/an, fiind în situația de a ramâne pe lista de așteptare și până la 6 luni. Cumpărând echipamente și aparatură de recuperare de ultimă generație, se vor putea diversifica procedurile de recuperare și îmbunătăți cele care sunt oferite în prezent, reușindu-se astfel obținerea de progrese mai rapide în recuperarea motorie a beneficiarilor și dobândirea independenței locomotorii.

Personalul centrului este deschis și se ocupă permanent de crearea unui cadru cât mai primitor pentru beneficiari, dar dotarea centrului cu un sistem audio și video, care să asigure un fond muzical relaxant și vizualizarea unor filme terapeutice/cu exerciții de recuperare, va avea rolul de susținere a intervenției specialiștilor. În prezent centrul are un singur televizor și nu are sistem audio.

1. *Argumentaţi importanţa şi urgenţa problemei identificate, soluţia propusă, caracterul inovator sau valoarea adăugată a propunerii de proiect (tehnici inovative, modele de bună practică, optimizarea serviciilor sociale, integrarea în comunitate, promovarea egalităţii şanselor etc.).*

În privința serviciilor oferite persoanelor cu dizabilitate neuro-motorie, având în vedere că cele mai multe dintre echipamentele și aparatele de recuperare sunt de la înființarea centrului, se întâmplă că acestea să se defecteze chiar și de 2-3 ori/an, fapt care duce la imposibilitatea finalizarii ciclului de recuperare motorie recomandat de medicul de specialitate. În cazul unor persoane care au suferit traumatisme în urma unor accidente, dar și a celor care au dobândit dizabilitatea în urma unui AVC, intervenția timpurie este esențială pentru redobândirea funcțiilor pierdute, motiv pentru care se impune cu necesitate ca centrul să dispună de aparatură și echipamente de recuperare performante.

Altă problemă care necesită rezolvare rapidă este cea care se referă la dotarea personalizată a spațiilor în care se desfășoară activitățile de consiliere psihologică, dezvoltare a deprinderilor de viață independentă, asistență socială și medicală, având în vedere că mobilierul este vechi și nu a fost personalizat de la început conform specificului intervenției. Acest lucru este posibil acum, având în vedere că centrul funcționează de mulți ani și fiecare specialist și-a dat seama pe parcursul anilor, pe măsura dezvoltării experienței sale profesionale, de ce instrumente și echipamente ar avea nevoie pentru a susține integrarea persoanelor cu dizabilități în comunitate.

Sala de kinetoterapie are o suprafață de doar 22,61 mp, fiind necesară o recompartimentare a spațiului centrului, care va permite mărirea suprafeței destinate acestei activități cu 20,40 mp, dând posibilitate beneficiarilor de a face și exerciții de gimnastică medicală la saltea și în sală, nu doar la aparate.

Compartimentarea grupurilor sanitare pentru beneficiari este improprie, motiv pentru care persoanele care se deplasează cu ajutorul unor dispozitive medicale au nevoie de ajutor pentru a reuși să le folosească, fiind nevoie cât mai repede de refacerea modului de compartimentare, astfel încât să poată fi folosite de persoane care utilizează scaune rulante pentru deplasare, etc.

Referitor la clădirea în care funcționează Centrul de Servicii de Recuperare Neuromotorie de tip Ambulatoriu Slobozia, având în vedere ca ferestrele nu au mai fost înlocuite de 16 ani, se pierde multă caldură, sticla de termopan și sistemul de închidere fiind deteriorate. O parte din calorifere nu au fost schimbate nici când a fost amenajat centrul, în 2016, fiind calorifere vechi din fontă, care au început să ruginească, fiind înlocuite doar câteva calorifere, care erau mai deteriorate, numai că între timp și starea acestora s-a înrăutațit. Centrul nu are centrală proprie, încălzirea făcându-se cu gaze de la centrala comună cu Centrul de Îngrijire si Asistenta Slobozia, motiv pentru care nu se poate realiza monitorizarea și gestionarea consumului de gaze. Sursele de iluminat din spațiile centrului sunt de tip clasic, consumând multă energie electrică, impunându-se înlocuirea acestora cu aplice cu led, având în vedere avantajele acestora din punct de vedere al calității luminii pe care o emană și al consumului energetic, pentru funcționarea acestora fiind nevoie de o cantitate de energie electrică cu până la 15 ori mai mică decât în cazul celor existente. Ținând cont că unul din punctele cheie al Strategiei energetice a României 2020-2030, cu perspectiva anului 2050, în acord cu țintele UE la 2030, respectiv Pactul Ecologic European la 2050 în sectorul energetic, îl reprezintă utilizarea eficientă a resurselor energetice și reducerea consumului energetic, este urgentă eficientizarea energetică a acestei clădiri prin înlocuirea ferestrelor, a instalației termice, refacerea instalației electrice și montarea unei pompe de caldură, care să deservească doar centrul care face obiectul proiectului. Montarea unor panouri fotovoltaice în sistem on-grid va oferi posibilitatea folosirii energiei solare ca sursă alternativă de energie regenerabilă și reducerea costurilor cu facturile de energie electrică, având în vedere prevederile Legii 123/2012.

În achiziția echipamentelor IT și a aparaturii electronice și electrocasnice se va ține cont de achiziția unor produse eficiente din punct de vedere energetic, produsele fiind etichetate cu etichete de eficiență energetică.

Pe termen lung, centrul va deveni model de bună practică, atât din punct de vedere al serviciilor oferite, dar și din punct de vedere al costurilor cu utilitățile și eficienței energetice. În plus, beneficiind de aparate moderne, cu impact mare asupra recuperării și dobândirii independenței motorii, va putea fi accesat imediat când apare afecțiunea invalidantă de persoanele cu dizabilitate neuro-motorie din județul Ialomița, acestea nemaifiind în situația de a sta pe o lista de așteptare la un centru privat și a pierde din timpul așa de prețios pentru recuperare.

Creșterea șanselor de integrare în comunitate a persoanelor cu dizabilitate neuro-motorie care vor beneficia de serviciile Centrului de Servicii de Recuperare Neuromotorie de tip Ambulatoriu Slobozia, va da posibilitate persoanelor cu dizabilități instituționalizate să fie reintegrate în familie, având în vedere redobândirea abilităților motorii, dar și să prevină instituționalizarea persoanelor cu dizabilități îngrijite în familie. Acest lucru reprezintă un pas important în procesul de restructurare a centrelor rezidențiale de tip vechi, prin dezvoltarea unor măsuri alternative de protecție de tip familial sau rezidențial integrate în comunitate si susținerea reformei în domeniul protecției persoanelor cu dizabilități.

Soluțiile identificate atât pentru folosirea cât mai eficientă a spațiului, cât și pentru eficientizarea energetică a clădirii și dotare sunt moderne, unele dintre ele fiind și inovative, dacă ne referim la instalarea sistemului de panouri fotovoltaice, la montarea unei de pompe de căldură complet utilate, a iluminatului cu led, etc.

Inovative vor fi și aparatele/echipamentele care vor fi folosite pentru aplicarea procedurilor de fizioterapie și kinetoterapie, dar și modul în care abilitățile motorii dobândite treptat de beneficiari vor fi puse în practică, transformate în achiziții funcționale (ex. dezvoltarea motricității fine și reluarea scrisului, dezvoltarea motricității membrelor inferioare și învățarea reluării mersului, etc), având ca scop pe termen lung îmbunătățirea calității vieții persoanelor cu dizabilități neuro-motorii.

1. *Explicaţi de ce este necesar proiectul în zona în care este propus; identificaţi oportunităţi şi constrângeri.*

La nivelul județului Ialomița se constată o creștere a numărului de persoane cu dizabilități încadrate într-un grad de handicap, aflate în evidența Serviciului de Evaluare Complexă pentru Persoane Adulte cu Dizabilități din cadrul DGASPC Ialomița, numărul acestora crescând de la 7194, în anul 2012, la 9002, la sfarșitul anului 2021. Dintre acestea un număr de 2034 de persoane prezintă dizabilitate neuro-motorie, repartiția pe grade de handicap a acestora fiind următoarea: 1148 – gradul grav, 695 – gradul accentuat, 182 – gradul mediu și 9 – gradul usor. Un număr mare dintre persoanele cu dizabilitate neuro-motorie provin din mun.Slobozia și localitățile limitrofe (631, 31%) și au nevoie de servicii de recuperare dezvoltate cât mai aproape de domiciliul lor, Centrul de Servicii de Recuperare Neuromotorie de tip Ambulatoriu Slobozia fiind singurul centru social de recuperare din zonă. Cele mai multe persoane cu dizabilitate neuro-motorie nu ocupă un loc de muncă și nu beneficiază de servicii de recuperare, având în vedere ca la nivelul județului Ialomița exista un singur centru de recuperare fără cazare pentru adulți de stat, cel care face obiectul prezentului proiect, iar costurile în centrele private sunt ridicate. Persoanele cu dizabilitate neuro-motorie mai pot beneficia de recuperare medicală motorie gratuită în cadrul Spitalului Județean de Urgență Slobozia, Compartimentul - Recuperare, medicină fizică și balneologie, dar și aceasta secție este aglomerată și nu are aparate de ultimă generație. În plus, mai exista 3 clinici private, dintre care doar una are contract cu casa de asigurări de sănătate, iar numărul lunar de locuri este limitat. În plus, aceste centre private, precum și compartimentul din spital oferă doar servicii medicale de recuperare motorie, nu acordă și alte tipuri de servicii persoanelor cu dizabilitate neuro-motorie, singurul centru care asigură și alte servicii acestor persoane fiind Centrul de Servicii de Recuperare Neuromotorie de tip Ambulatoriu Slobozia, și anume: consiliere psihologică și suport emoțional, servicii de consiliere informațională și dezvoltare a deprinderilor de viață independentă, asistență medicală, servicii de evaluare şi monitorizare, acordarea serviciilor de recuperare făcându-se în baza unei evaluări iniţiale care cuprinde aspecte medicale, psihologice şi sociale despre beneficiar.

Având în vedere raportul între cerere, dacă ne raportăm la numărul total de persoane cu dizabilitate neuro-motorie din județ, și ofertă, existând un singur centru de recuperare neuro-motorie de stat și luând în considerare puterea financiară a județului, se impune cu necesitate îmbunătățirea condițiilor și a serviciilor oferite de Centrul de Servicii de Recuperare Neuromotorie de tip Ambulatoriu Slobozia

***Oportunități:*** lansarea Apelului prezent de finanțare; deschiderea autorităților naționale și locale cu atribuții în domeniul protecției persoanelor adulte cu dizabilități spre susținerea unor programe/proiecte de finanțare a serviciilor sociale fără cazare tip centre de recuperare pentru persoane adulte cu dizabilități; acoperirea costurilor neeligibile, suplimentare și de sustenabilitate, pe o perioada de 5 ani de catre Consiliul Județean Ialomița, gradul ridicat de accesibilitate a serviciului; darea în administrare DGASPC Ialomița a clădirii în care funcționeaza serviciul care face obiectul proiectului, de către CJI Ialomița prin HCJI nr.56/23.03.2017.

***Constrângeri:*** de timp – finalizarea proiectului până la data de 31.12.2024, din momentul semnării contractului de finanțare, fiind necesară o planificare riguroasă a activităților; disponibilitatea membrilor din echipa de implementare, putând să existe perioade în care aceștia să nu fie disponibili, ca masură de contracarare - preluarea atribuțiilor de către ceilalți membrii; financiare - încadrarea în tipul de cheltuieli eligibile și în alocarea financiară pe tipuri de costuri –

Cost reabilitare și accesibilizare și Cost dotare, constrângere contracarată prin creșterea valorii proiectului prin asumarea de către beneficiar a unor cheltuieli neeligibile.

1. *Specificaţi modul în care obiectivele specifice şi activităţile proiectului răspund nevoilor individuale ale beneficiarilor direcţi.*

Beneficiarii Centrului de Servicii de Recuperare Neuromotorie de tip Ambulatoriu Slobozia sunt persoane cu dizabilitate neuro-motorie care din cauza unor afecțiuni sau traumatisme fizice și-au pierdut total sau doar o parte din abilitățile motorii, de deplasare, prehensiune, etc, lucru care a afectat integrarea lor profesională și socială. Din cei peste 250 de beneficiari/an ai centrului de recuperare, 142 se deplasează independent cu unele dificulăți, iar 108 se deplasează cu ajutorul unor dispozitive de mers (cadru, carje, scaune rulante, etc.). O parte dintre beneficiarii centrului au nevoie de terapii de recuperare motorie, care în prezent nu pot fi asigurate de centru (terapia TECAR, terapie cu energie luminoasă, drenajul limfatic, terapia cu unde electromagnetice de radiofrecvență), din cauză că nu există în dotare aparatele respective de recuperare. Cei mai mulți dintre beneficiarii centrului nu au un loc de muncă, întreținându-se din prestațiile pe care le obțin în calitate de persoane încadrate într-un grad de handicap. Având în vedere situația financiară precară a beneficiarilor centrului, majoritatea dintre ei nu pot accesa decât un centru de stat, care oferă servicii gratuite. Reabilitarea și eficientizarea energetică a centrului (OS1 și OS2), va asigura funcționarea în continuare a acestui centru, degrevând bugetul local de costurile necesare investiției în infrastructura, fondurile existente la bugetul local, fiind direcționate către menținere. În plus, ținând cont de situația financiară precară a persoanelor cu dizabilitate neuro-motorie care frecventează centrul, acestea sunt în imposibilitatea de a accesa servicii de recuperare moderne, care în acest moment pot fi asigurate doar de centrele private. Dotarea Centrului de Servicii de Recuperare Neuromotorie de tip Ambulatoriu Slobozia cu echipamente și aparatură de recuperare de ultimă generație (OS3) va da posibilitate persoanelor cu dizabilitate neuro-motorie care frecventează acest centru să beneficieze de servicii de recuperare de calitate, ajutându-le să facă progrese mai rapide în direcția redobândirii îndependentei funcționale. În plus, achiziția unor aparate de recuperare noi și diversificarea serviciilor oferite de Centrul de Servicii de Recuperare Neuromotorie de tip Ambulatoriu Slobozia (OS3 și OS6), va permite ameliorarea sau îndepărtarea unor simptome asociate afecțiunilor pe care le prezintă beneficiarii centrului (ex. ameliorarea durerilor și stimularea metabolismului, îndepărtarea edemelor, stimularea circulației sangvine și a circulației limfatice, accelerarea procesului prin care se cicatrizează pielea, îmbunătățirea nutriției și elasticității pielii, oxigenarea organismului, etc.). În cazul majorității afecțiunilor pe care le prezintă beneficiarii centrului (hemiplegii, tetraplegii, sindrom extrapiramidal, deformări ale coloanei vertebrale, etc.) sunt benefice nu doar exercițiile de kinetoterapie la aparate, ci și cele la saltea și în sala, iar recompartimentarea spațiilor din centru va duce la creșterea spațiului destinat sălii de kinetoterapie (OS1), dând posibilitate beneficiarilor centrului să efectueze aceste exerciții, sub îndrumarea kinetoterapeutului. În plus, recompartimentarea grupurilor sanitare pentru beneficiari, va da posibilitate persoanelor beneficiare ale centrului, care folosesc dispozitive de deplasare să le poată folosi mai ușor, fără să aibă nevoie de ajutor.

1. *Explicaţi soluţia aleasă pentru desfăşurarea serviciului social. Descrieţi locaţia în care se află serviciul social din punct de vedere al poziţionării faţă de alte servicii din comunitate, al accesibilizării, al existenţei mijloacelor de transport şi de comunicare etc.*

Referitor la lucrările de reabilitare, recompartimentare și eficientizare ale clădirii în care funcționează centrul care face obiectul proiectului, alegerea soluțiilor propuse s-a facut în baza deviziului estimativ, întocmit de un specialist în domeniu. Specialistul a întocmit devizul esimativ în urma vizitei pe teren și a discutiilor cu personalul centrului și beneficiarii prezenți la data deplasării pe teren. Un criteriu important de care s-a ținut cont în alegerea soluțiilor din deviz a fost identificarea celei mai eficiente soluții din punct de vedere al costurilor și beneficiilor, referitoare la reducerea consumului final de energie și reducerea emisiilor de CO2. De asemenea, s-a urmarit ca prin soluțiile propuse să nu se aducă prejudiciu niciunuia dintre cele 6 obiective de mediu, prevăzute de art. 17 din Regulamentului (UE) 2020/852, respectiv: atenuarea schimbărilor climatice; adaptarea la schimbările climatice; utilizarea durabilă și protecția resurselor de apă și a celor marine; tranziția către o economie circulară; prevenirea și controlul poluării; protecția și refacerea biodiversității și a ecosistemelor. În plus, în cadrul procedurii de achiziție a lucrărilor de reabilitare va fi inclusă obligația de a trata și de a asigura în mod corespunzător conformitatea lucrărilor cu principiul de „a nu prejudicia în mod semnificativ” (DNSH – „Do No Significant Harm”), în conformitate cu Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privînd Mecanismul de redresare și reziliență (2021/C 58/01) și cu Regulamentul delegat (UE) al Comisiei 2021/2139, în temeiul Regulamentului privînd taxonomia (UE) (2020/852).

În privința dotărilor echipamente și aparatură de recuperare, soluțiile propuse au fost alese de specialiștii centrului, luând în considerare nevoile de recuperare ale beneficiarilor, funcțiile aparatelor respective și specificațiile tehnice, urmărindu-se pe lângă înlocuirea unor aparate și echipamente vechi, cu probleme de funcționare și achiziția de noi aparate și echipamente de recuperare, cu scopul îmbunătățirii și diversificării serviciilor oferite de centru. Pentru fiecare din aparatele și echipamentele de recuperare identificate ca fiind necesare de specialiștii centrului, având în vedere situația prezentă și afecțiunile beneficiarilor, Serviciul Achiziții din cadrul DGASPC a găsit 2- 3 oferte, iar în urma analizei specificațiilor tehnice din oferte, a fost aleasă cea mai bună variantă din punct de vedere al raportului cost/beneficiu.

În cazul dotării cu mobilier, se va urmări achiziția de mobilier în funcție de specificul intervenției din fiecare cabinet, necesarul fiind stabilit în colaborare cu personalul serviciului dezvoltat prin proiect, iar în cazul aparaturii electrocasnice soluția propusă este dotarea centrului în raport cu nevoile prezente, dar și ținând cont de achiziția unor aparate cât mai economice din punct de vedere energetic (clasa A).

Centrul de Servicii de Recuperare Neuromotorie de tip Ambulatoriu Slobozia, este situat în mun. Slobozia, str. Lacului, nr. 4, județul Ialomița, la parterul imobilului în care funcționează și Centrul de Îngrijire și Asistență Slobozia, fiind localizat într-o zona centrală a orașului, ușor de accesat de beneficiari, intrarea în centru, dar și străzile/trotoarele până la centru fiind accesibilizate. În plus, centrul este în apropierea spitalului, a AJOFM Ialomița și AJPIS Ialomița, a Casei de Pensii Ialomița, dar și a Inspectoratului Județean Școlar Ialomița, distanța față de acestea fiind în jur de 500 de m. Accesul facil la aceste instituții importante constituie pentru persoanele cu dizabilitate neuro-motorie care frecventează centrul un avantaj în solicitarea de alte servicii și prestații de la instituțiile respective, iar pentru personalul centrului un câștig din punctul de vedere al dezvoltării unor colaborari cu aceste instituții, pentru a susține beneficiarii în direcția integrării profesionale (cu AJOFM Ialomița), a completării studiilor (cu ISJ Ialomița), a efectuării unor consulturi medicale (cu spitalul), etc. Centrul are acces la rețeaua de internet și telefonie, comunicarea realizandu-se atât telefonic, cat și prin poșta electronică, adresa de email a centrului fiind: [csrnta@gmail.com](mailto:csrnta@gmail.com). Documentele externe în format hârtie sunt înregistrate la sediul DGASPC Ialomița, fiind transmise ulterior Centrului de Servicii de Recuperare Neuromotorie de tip Ambulatoriu Slobozia, comunicarea documentelor făcându-se cu respectarea procedurii privind circuitul documentelor, existente la nivelul DGASPC.

1. *Alte informații, dacă sunt considerate relevante.*

Schema de personal a centrului este formată din: 1 sef de centru, care are și atribuții de psiholog, 1 maseor, 3 asistenți medicali, din care unul are atribuții de fizioterapie, iar cel de-al doilea de kineto și fizioterapie, 1 îngrijitoare. Centrul are contract de prestări servicii cu un medic primar de recuperare, medicină fizică şi balneologie, care realizează evaluarea inițială din punct de vedere al nevoilor de recuperare motorie și stabilește schema de recuperare.

**7**. **Grupul ţintă al proiectului**

*a) Oferiţi informaţii despre modalitatea în care se va face selecţia grupului țintă (beneficiarii direcți care vor avea acces la serviciul social, grupele de vârstă, tipul şi gradul handicapului, alte caracteristici considerate relevante).*

Condițiile de acces și categoriile de beneficiari direcți ai Centrului de Servicii de Recuperare Neuromotorie de tip Ambulatoriu Slobozia sunt prevăzute la Art.6. alin (1), (2) si (3) din ROF-ul serviciului, aprobat prin HCJI nr.164/30.08.2022, fiind următoarele:

Beneficiarii serviciilor sociale acordate în "Centrul de Servicii de Recuperare Neuromotorie de Tip Ambulatoriu Slobozia" sunt: a) persoanele adulte cu dizabilități din comunitate; b) persoanele adulte cu dizabilități din centrele rezidențiale. Centrul are o capacitate de 24 de beneficiari/zi, dar în prezent capacitatea este depășită, oferind servicii unui număr de 55 de persoane cu dizabilități pe zi. Dintre acestea, 46 sunt din comunitate, 37 din muncipiul Slobozia și 9 din alte localități limitrofe (Bucu, Amara, Valea Ciorii, Mărculești, Săveni, Urziceni, Movilița), iar 9 din instituție, fiind beneficiari ai CIA Slobozia. Majoritatea beneficiarilor prezintă dizabilitate motorie (36), restul de 19 având dizabilitate asociată (somatică, vizuală, auditivă, mintală + motorie). Accesul/admiterea în centru a beneficiarilor se face cu respectarea umatoarelor condiții:

* acte necesare: cerere tip de înscriere/prelungire, copie C.I. , copie certificat de naştere, copie de pe ultimul talon de pensie, copie după certificatul de încadrare în grad de handicap şi după programul individual de recuperare, readaptare şi integrare socială, aviz epidemiologic şi bilet de trimitere de la medicul de familie.
* în urma recomandării medicale efectuată de medicul specialist BFT/recuperare medicală și având în vedere cererea de înscriere în programele Centrului, se va realiza evaluarea socio-medicală a persoanei solicitante și va întocmi un raport cu propunerea de înscriere a acestuia la ,,Centrul de Servicii de Recuperare Neuromotorie de Tip Ambulatoriu Slobozia".
* în baza propunerii din raportul realizat de echipa centrului de recuperare, Directorul General al Direcţiei Generale de Asistenţă Socială va emite dispoziția de admitere în ,,Centrul de Servicii de Recuperare Neuromotorie de Tip Ambulatoriu Slobozia".

În prezent centrul oferă servicii unui număr de 55 de beneficiari pe zi, aceștia fiind persoane cu dizabilitate neuromotorie și asociată (unele dintre persoane având pe lângă dizabilitatea neuro-motorie și un alt tip de dizabilitate), prezentând următoarele tipuri de dizabilitate: 36 au dizabilitate motorie, iar 19 au dizabilitate asociată (motorie + mintală, somatică, auditivă și vizuală).

Repartiția acestora pe grupe de vârstă este următoarea: 18 – 34 ani – 10 beneficiari, 35 – 44 ani – 5 beneficiari, 45 – 55 de ani – 9 beneficiari, 55 – 64 ani – 13 beneficiari și peste 65 de ani – 18 beneficiari. Cei 55 de beneficiari, care în prezent beneficiază de ciclul de recuperare de 20 de zile sunt încadrați în următoarele grade de handicap: 13 au gradul grav, 34 gradul accentuat și 8 gradul mediu.

Anual în Centrul de Servicii de Recuperare Neuromotorie de Tip Ambulatoriu Slobozia intră în jur de 250 de persoane, numărul acestora crescând de la an la an, având în vedere ca singurul centru de recuperare de stat este acesta. Afecțiunile pe care le prezintă cei 250 de beneficiari care au accesat centrul anul trecut sunt urmatoarele: discopatie/gonartroză/coxartoză/cifoză – 117, hemipareză – 95, tetrapareză/parapareză – 23, spondilită anchilozantă/poliomielită – 9, scleroză multiplă – 6.

*b) Corelaţi nevoile beneficiarilor direcţi cu serviciile oferite în centru/reţeaua de servicii complementare de tip nerezidenţial.*

Beneficiarii direcți ai centrului sunt în special persoane cu dizabilitate neuro-motorie, care au nevoie de dezvoltarea motricității/preluarea funcțiilor anumitor zone neuronale afectate de alte zone învecinate prin compensare) și redobândirea funcțiilor afectate/pierdute (deplasarea în poziție ortostatică, manipularea obiectelor, etc.), iar pentru acest lucru centrul prin personalul său oferă servicii de recuperare motorie (kinetoterapie, fizioterapie si masaj), care au rolul de a răspunde acestei nevoi. Stabilirea schemei terapeutice, în funcție de nevoile beneficiarilor se face la intrare în centru, de către medicul de recuperare, medicină fizică şi balneologie cu care centrul are contract de prestări servicii.

Având în vedere că existența/apariția unei dizabilități produce de multe ori în cazul persoanei respective o suferință în plan emoțional, accentuată de atitudinea de marginalizare a celor din jur, beneficiarii centrului au nevoie permanent de consiliere psihologica și suport emoțional, acest serviciu fiind oferit de către psihologul centrului, care îi susține în depășirea stărilor emoționale negative, care ajung să-i copleșească și să nu-și mai dorească să lupte. Optimismul și încrederea în puterea de a depăși situația prin care trec sunt esențiale în procesul de recuperare în cazul persoanelor cu dizabilități, iar insuflarea permanentă a acestora, reprezintă un principiu care stă la baza intervenției nu doar a psihologului din cadrul echipei de specialiști a Centrului de Servicii de Recuperare Neuromotorie de Tip Ambulatoriu Slobozia, ci a întregiii echipe de specialiști.

Un alt serviciu pe care îl oferă centrul de recuperare și care vine în întampinarea nevoilor beneficiarilor este legătura care se face permanent între progresele realizate de beneficiari din punct de vedere motor cu dobândirea/redobândirea de către aceștia a deprinderilor de viață independentă (prinderea și transferul de obiecte, folosirea unor dispozitive pentru deplasare, reînvațarea/învațarea îmbrăcatului/dezbrăcatului, etc), în centru încurajându-se activismul și inițiativa beneficiarilor. Cei mai mulți dintre beneficiarii centrului de recuperare nu au loc de muncă, mulți dintre ei aflându-se în baza de date a AJOFM ca persoane aflate în cautarea unui loc de munca și fiind invitate la bursa locurilor de muncă, care face obiectul unui parteneriat pe care DGASPC Ialomița îl are cu AJOFM Ialomița. Nevoia de integrare profesională a beneficiarilor centrului este acoperită, nu doar prin serviciile oferite de centru, ci și prin serviciile oferite de solicitant prin Serviciul de Asistență Socială pentru Persoane Adulte, care prin rolul sau de coordonare metodologică a activității centrului și de primire a cererilor de intrare în centru, are o evidență a beneficiarilor acestui serviciu, aceștia având prioritate în cazul dezvoltării unor proiecte/programe pentru integrarea profesională a persoanelor cu dizabilitate de către alte instituții în parteneriat cu DGASPC. Un alt serviciu de tip nerezidențial al solicitantului care vine în întampinarea nevoilor persoanelor cu dizabilitate care frecventează acest centru este Serviciul de Evaluare Complexa Adulți, care realizează evaluarea complexă din punct de vedere medico-psiho-social și profesional, în vederea încadrării într-un grad de handicap și acordă o parte din drepturile cuvenite acestor persoane, conform Legii 448/2016 republicată. SEC adulți propune acordarea unui grad de handicap, în baza evaluării complexe, iar Comisia Județeană de Evaluare a Persoanelor Adulte cu Handicap Ialomița, stabileste gradul de handicap în urma evaluării dosarului înaintat de SEC Adulți și eliberează certificatul de încadrare în grad și tip de handicap șsi programul individual de reabilitare și integrare socială. Recomandarea pentru a accesa serviciile Centrului de Servicii de Recuperare Neuromotorie de Tip Ambulatoriu Slobozia, în cazul persoanelor care solicita încadrare într-un grad de handicap, este cuprinsă în programul individual de reabilitare și integrare socială eliberat de comisie. Nevoile de recuperare motorie, neputând să fie acoperite în integralitate de centru, din cauza dotării insuficiente, au mai fost acoperite de beneficiari prin accesarea Compartimentului – Recuperare din cadrul Spitalului Județean Slobozia și a celor 3 clinici private din oraș, dar în special a celor care au contract cu Casa de asigurari de sănătate.

*c) Menţionaţi ce alte servicii din subordinea DGASPC/DAS/SPAS, a consiliilor locale sau a organizaţiilor neguvernamentale vor contribui la realizarea obiectivelor proiectului (servicii complementare, de tip nerezidenţial, nerealizate în cadrul proiectului); unde funcţionează sau cum vor fi înfiinţate (dacă este cazul) şi de către cine, cum se colaborează cu acestea.*

Serviciile de tip nerezidenţial din cadrul DGASPC Ialomița care vor contribui la realizarea obiectivului proiectului sunt:

* Serviciul Tehnic, Achiziții Publice, Administrativ, care se va ocupa de pregătirea dosarelor de achiziție, în colaborare cu responsabilul achiziții din proiect
* Serviciul Buget, Finanțe, Contabilitate care va colabora cu responsabilul financiar la întocmirea bugetului solicitantului, cuprinzând în bugetul aferent anilor în care se va desfășura proiectul sumele de bani necesare implementării proiectului, care urmează sa fie solicitate ulterior la rambursare în baza cererilor de plata. În plus, în colaborare cu responsabilul financiar se va solicita ordonatorului principal de credite deschiderea de conturi special pentru acest proiect.
* Serviciul de Asistență Socială pentru Persoane Adulte, care coordonează metodologic activitatea Centrului de Servicii de Recuperare Neuromotorie de Tip Ambulatoriu Slobozia, va sprijini echipa de implementare a proiectului și personalul centrului prin oferirea de suport în elaborarea procedurilor de lucru ale centrului, încadrând în cadrul acestora beneficiile aduse de proiect. În plus, alături de personalul Centrului de Servicii de Recuperare Neuromotorie de Tip Ambulatoriu Slobozia, se va implica în reducerea inconvenientelor produse de lucrările de îmbunătățire care urmează să se realizeze la nivelul centrului, pe perioada lucrărilor urmând ca serviciile sa fie acordate în cadrul unui alt spațiu, identificat de acest serviciu și aprobat de conducerea DGASPC.

Un suport în atingerea obiectivelor proiectului va fi oferit și de DAS Slobozia, dar și de celelalte SPAS- uri/ compartimente de Asistență Socială, din cadrul primăriilor, de la nivelul județului, prin promovarea serviciilor oferite de centru, dar și prin informarea persoanelor cu dizabilitate neuro-motorie cu privire la posibilitatea accesării Centrului de Servicii de Recuperare Neuromotorie de Tip Ambulatoriu Slobozia. DGASPC Ialomița colaborează cu Fundația Motivation România, aceasta susținând persoanele cu dizabilitate loco-motorie din județul Ialomița, inclusiv o parte din beneficiarii centrului, prin punerea la dispoziție de dispozitive medicale pentru deplasare, care nu sunt decontate prin casa de asigurări și asigurarea de training pentru a-i învăța pe aceștia să le folosească. Oferind aceste servicii, Fundația sprijină integrarea în comunitate a persoanelor cu dizabilitate neuro-motorie care frecventează anual Centrul de Servicii de Recuperare Neuromotorie de tip Ambulatoriu Slobozia, contribuind și ea, alături de acesta, la atingerea OS7 al proiectului.

**8. Rezultate urmărite**

*Precizați rezultatele în corelaţie cu obiectivele specifice şi cu activităţile proiectului.*

***Notă****: Rezultatele sunt cuantificate, măsurabile şi verificabile.*

**Rezultate ale Activității 1** – Managementul proiectului

* 1 echipă de implementare a proiectului
* 24 de minute ale întîlnirilor echipei
* rapoarte lunare ale membrilor echipei
* rapoarte intermediare și cereri de plată, acte adiționale
* 1 procedură de lucru
* 1 plan implementare a proiectului realizat
* 1 plan de mediatizare

Contribuie la atingerea OS1, OS2, OS3, OS4, OS5, OS6 și OS7.

**Rezultate ale Activității 2** - Organizarea și desfășurarea procedurilor de achiziții aferente proiectului

* 1 plan de achiziții
* 6 dosare de achiziție

Contribuie la atingerea OS1, OS2, OS3, OS4, OS5, OS6 și OS7.

**Rezultate ale Activității 3 - Elaborarea documentaţiei de avizare a lucrărilor de intervenţii (DALI) și a proiectului tehnic**

* DALI realizat
* Proiect tehnic realizat
* avize și autorizații, inclusiv cea de construire obținute

Contribuie la atingerea OS1 și OS2.

**Rezultate ale Activității 4 - Auditul energetic al clădirii și obținerea certificatului de performanță energetică**

* 2 rapoarte de audit, unul înainte de execuția lucrărilor și unul la final
* 2 certificate de performanță energetică

Contribuie la atingerea OS1 și OS2.

**Rezultate ale Activității 5** - **Execuția lucrărilor de reabilitare, eficientizare energetică și recompartimentare**

* 1 clădire cu suprafață de 120 mp reabilitată și recompartimentată
* 1 proces verbal de recepție la terminarea lucrărilor
* eficiență energetică ridicată a clădirii

Contribuie la atingerea OS1, OS2 și OS5

**Rezultate ale Activității 6 - Dirigenția de șantier**

* 13 rapoarte de activitate lunare ale dirigintelui de șantier privind derularea lucrărilor
* 1 raport final cu detalii și explicații asupra serviciilor asigurate de catre dirigintele de șantier

Contribuie la atingerea OS1 și OS2.

**Rezultate ale Activității 7 - Dotarea serviciului cu echipamente, aparatură și mobilier**

* 1 centru de servicii de recuperare neuromotorie reabilitat și dotat
* 55 de persoane/zi vor beneficia de servicii moderne de recuperare
* 55 de persoane/zi vor beneficia de servicii diversificate de recuperare
* 25 de intrari noi/an în centru
* peste 250 de persoane cu dizabilități/an vor dobândi deprinderi de viață independentă

Contribuie la atingerea OS3, OS4, OS5, OS6 și OS7.

**Rezultate ale Activității 8. Activitatea de mediatizare a activităților desfăşurate prin proiect și a serviciului**

* 1 plan de diseminare și mediatizare la nivelul proiectului
* 1 panou temporar montat la locația proiectului
* 1 panou definitiv montat pe clădirea reabilitată la finalul proiectului
* 100 de pliante
* etichete autocolante

Contribuie la atingerea OS1, OS2, OS3, OS4, OS5, OS6 și OS7.

**Rezultate ale Activității 9. Auditul proiectului**

* rapoarte întocmite de un auditor intern atașate fiecărei cereri de plată

Contribuie la atingerea OS1, OS2, OS3, OS4, OS5, OS6 și OS7.

**9. Impact**

*a) Cum va îmbunătăţi implementarea proiectului calitatea vieţii beneficiarilor?*

*Precizaţi modul în care proiectul va contribui la optimizarea serviciilor sociale acordate beneficiarilor.*

Toate activitățile propuse prin proiect au ca scop îmbunătățirea serviciilor pe care Centrul de Servicii de Recuperare Neuromotorie de Tip Ambulatoriu Slobozia le oferă în prezent persoanelor cu dizabilitate neuro-motorie din județ, lucru care să ducă la progrese în recuperarea motorie a acestora, creșterea gradului de independență a lor și integrarea lor în comunitate. Reabilitarea și eficientizarea energetică a clădirii în care funcționează centrul, va asigura menținerea acestui serviciu pe termen lung la standarde de calitate superioare, constituind pentru persoanele cu dizabilitate neuro-motorie din județul Ialomița un suport permanent, atât din punct de vedere al recuperării pe parte motorie, dar și din punct de vedere emoțional și informațional. Recompartimentarea spațiului din centru si creșterea suprafeței destinate sălii de kinetoterapie, va da posibilitate beneficiarilor centrului să combine exercițiile efectuate la aparate cu exercițiile de kinetoterapie de la saltea și să beneficieze de diversificarea tehnicilor de kinetoterapie. Achiziția unor paravane stabile de calitate, va asigura păstrarea intimității beneficiarilor, creând un plus de confort. Reducerea costurilor cu utilitățile, având în vedere creșterea eficienței energetice a centrului, va permite alocarea de fonduri suplimentare pentru mărirea schemei de personal a centrului și îmbunătățirea serviciilor oferite beneficiarilor prezenți, dar și creșterea capacității centrului, având în vedere solicitările din comunitate. Referitor la aparatele și echipamentele de recuperare care urmează sa fie achiziționate prin proiect, fiind aparate de ultimă generație, performante, unele nemaiexistând până în prezent în centru, efectele lor asupra afecțiunilor pe care le prezintă beneficiarii vor fi mai rapide și mai extinse, ducând la ameliorarea/vindecarea lor. Ameliorarea/vindecarea problemelor medicale care determină dizabilitatea va duce la creșterea șanselor de integrare socio-profesională a beneficiarilor și dobândirea independenței lor.

De exemplu, aparatul vacuum cu radiofrecvență, aflat pe lista dotărilor prin proiect, va permite specialiștilor centrului să ofere beneficiarilor o terapie inovatoare care utilizează unde electromagnetice de radiofrecvență, prin care se stimulează dezvoltarea colagenului în profunzime, în straturile dermale ale pielii. Acest lucru va duce la ameliorarea durerilor și stimularea metabolismului; la îndepărtarea edemelor, la detoxifiere care îmbunătățește circulația sângelui, simptome asociate afecțiunilor de bază, facilitând alte intervenții (exercițiile de kinetoterapie, etc.). Dotarea centrului cu echipament și mobilier adecvat specificului fiecărui spațiu din centru, vă permite obținerea maximului de efect asupra beneficiarilor din punct de vedere al scopului acestuia, iar existența unui sistem audio-video, va crea un ambient relaxant și primitor, care va aduce optimism și pozitivism în viață persoanelor cu dizabilitate din centru. Învațând să folosească diferite programe windows și internetul, prin intermediul laptopurilor cumpărate prin proiect, șansele lor de integrare profesională vor crește. Îmbunătățirea serviciilor oferite de centru prin proiect, în cazul beneficiarilor institutionalizați în CIA Slobozia, va duce pe termen lung la creșterea șanselor lor de reintegrare în familie și comunitate.

*b) Care va fi impactul proiectului asupra comunităţii locale şi autorităţilor locale?*

*Enunţaţi măsurile pe care intenţionaţi să le luaţi pentru a asigura un impact îndelungat al proiectului.*

Centrul de Servicii de Recuperare Neuromotorie de Tip Ambulatoriu Slobozia va deveni un model de bună practică din punct de vedere al dotărilor, dar și al raportului costuri/calitate, încurajând alte comunități din județ să înființeze astfel de servicii sau să le dezvolte pe cele existente. Menținerea acestui serviciu, reprezintă pentru autoritățile locale un suport în protejarea drepturilor persoanelor cu dizabilități conform legii și în aplicarea reformei în acest domeniu. Proiectul, prin faptul că își propune să îmbunătățească un serviciu care are drept scop, conform ROF - ”aplicarea la nivel local a politicilor şi strategiilor de asistenţă specială a persoanelor adulte cu dizabilități de tip neuro-locomotor, cu afecţiuni sechelare somatice, neurologice şi reumatologice, prin creşterea şanselor recuperării şi întegrării acestora în familie şi comunitate”, susține implementarea la nivel local a principalelor direcții de acțiune ale reformei în domeniul protecției persoanelor cu dizabilități, și anume: îngrjirea persoanelor cu dizabilități în comunitate și reducerea numărului de persoane instituționalizate, având în vedere impactul instituționalizării. Eficientizarea energetică a clădirii, va asigura și o reducere a costurilor cu utilitățile, cu efect pozitiv asupra bugetului local, banii economisiți în acest fel, putând să fie redirecționați spre susținerea funcționării acestui serviciu pe termen lung sau spre dezvoltarea unor servicii similare acestuia, dar în alte localități, realizându-se nu doar sustenabilitatea serviciului, ci și multiplicarea acestuia.

Impactul proiectului pe termen lung va fi asigurat prin:

* asumarea de către solicitant a susținerii proiectului prin asigurarea funcționării Centrului de Servicii de Recuperare Neuromotorie de Tip Ambulatoriu Slobozia pe o perioada de cel puțin 5 ani de la finalizarea acestuia, prin HCJI nr.230/28.10.2022;
* asigurarea sustenabilității pe o perioada de cel puțin 5 ani, având în vedere că prin proiect bugetul DGASPC Ialomița a fost degrevat de niște cheltuieli care ar fi fost necesare pentru refacerea și modernizarea infrastructurii centrului, va însemna nu doar susținerea funcționării serviciului în vederea menținerii sale, ci și o îmbunătățire a serviciilor oferite de centru;
* încheierea unui contract de prestări servicii pentru întreținerea, verificarea și reparararea aparatelor și echipamentelor de recuperare achiziționate prin proiect, pentru menținerea lor în stare optimă de functțonare, înainte de ieșirea lor din perioada de garanție;
* promovarea permanentă în comunitate a serviciilor oferite de centru și organizarea de către centru a unor activități de tipul ”Ziua porților deschise”, în care persoanele din comunitate interesate de serviciile centrului să poată vizita centrul și sa obțină informații cu privire la acesta. Se va urmări ca fiecare mijloc/activitate de promovare folosită să facă referire și la beneficiile aduse de proiect Centrului de Servicii de Recuperare Neuromotorie de Tip Ambulatoriu Slobozia;
* încheierea unor parteneriate cu instituții publice, autorități locale, ONG-uri și mediul privat, prin care să se vină în completarea/dezvoltarea serviciilor oferite de centrul care face obiectul intervenției, astfel încât acesta să rămână mereu atrăgător pentru persoanele cu dizabilități din județul Ialomița.

**10. Activităţile proiectului**

*Oferiţi o descriere detaliată a activităţilor astfel încât, pentru fiecare activitate să reiasă: contribuţia respectivei activităţi la atingerea obiectivelor proiectului, metodele de implementare propuse, rezultate aşteptate, participanţi, rolul fiecărui partener, acolo unde este cazul.*

**1.****Managementul și monitorizarea implementării proiectului** se va desfășura, începând din momentul semnării contractului de finanțare a proiectului, pe toată perioada de implementare a proiectului, fiind o activitate transversală și va presupune coordonarea eficientă a tuturor activităților, cu respectarea legislației și cerințelor specifice contractului de finanțare, managementului resurselor umane, monitorizarea activităților, evaluarea, controlul și raportarea.

Managementul proiectului va fi suportat din fonduri proprii, reprezentând o parte din cheltuielile neeligibile ale proiectului, constituit dintr-un ansamblu integrat de activități interdependente menite să realizeze activitățile planificate, în condițiile de timp și de cost stabilite, astfel încât să se obțină rezultatele preconizate si, implicit, să se atingă obiectivele stabilite.

Metodele și instrumentele utilizate au în vedere alocarea sarcinilor și stabilirea termenelor pentru fiecare activitate și corelarea activităților cu resursele financiare, umane și materiale alocate și cu rezultatele.

*Subactivități:*

* Constuirea echipei de implementare a proiectului se va face prin dispoziția reprezentantului legal al solicitantului, aceasta fiind compusă din: manager de proiect, asistent manager de proiect, responsabil tehnic, responsabil financiar, responsabil achiziții și responsabil mediatizare. Echipa de implementare a proiectului va fi selectată din aparatul propriu al DGASPC Ialomița, urmarindu-se să dețină pregătire și experiență profesională în domeniul implementării proiectelor cu fonduri externe nerambursabile. Se vor organiza reuniuni de lucru bilunare ale echipei de implementare a proiectului, în vederea urmăririi modului de implementare a activităților proiectului și a progresului acestuia, prin analiza stadiului de realizare a indicatorilor proiectului.

Atribuțiile membrilor din echipa de implementare a proiectului sunt următoarele: **managerul de proiect** are rolul de a coordona, monitoriza și controla activitatea membrilor echipei de implementare și firmelor contractoare; analizează și aprobă rapoartele de intermediare/final ale proiectului; verifică și avizează, cu sprijinul celorlalți membri din echipa de implementare, rapoartele de activitate ale contractorilor, situațiile de lucrări, asigură permanenta comunicare cu Autoritatea finanțatoare; **responsabilul financiar** elaborează Raportul financiar al fiecărui raport intermediar/final; întocmește cererea de plată aferentă fiecărui raport intermediar; pune la dispoziția auditorului documentele de natură financiar-contabilă aferente proiectului; **asistentul manager** elaborează raportul de activitate, narativ, al fiecarui raport intermediar/final, gestionează aspectele logistice, administrează și arhivează documentația proiectului, asigura interfața dintre managerul de proiect și membrii EIP**; responsabilul achiziții publice** asigură respectarea prevederilor contractuale cuprinse în contractele de achiziții publice de servicii, produse, lucrări, organizează și derulează procedurile de achiziție, urmărește derularea contractelor; **responsabilul tehnic** contribuie la realizarea rapoartelor intermediare de progres; realizează zilnic sau ori de câte ori este nevoie vizite la fața locului (on-site); raportează managerului de proiect eventualele neconcordanțe între proiectul tehnic/devizul de lucrări și situațiile din teren; oferă soluții de rezolvare a acestora; **responsabilul mediatizare** asigură promovarea activităţilor desfăşurate prin proiect şi a serviciilor oferite de Centrul de Servicii de Recuperare Neuromotorie de tip Ambulatoriu Slobozia, cu respectarea prevederilor Manualului de Identitate Vizuala PNRR, realizează materialele pentru promovarea pe site-ul instituției a rezultatelor implementării proiectului.

* Însușirea atribuțiilor incluse în fișele de post pentru echipa de implementare a proiectului: fișele de post elaborate pentru membrii echipei de proiect vor fi aduse la cunostință acestora de către managerul de proiect.
* Analiza graficului de desfășurare a activităților proiectului, cu stabilirea responsabilităților pentru fiecare activitate. Managerul de proiect va aduce la cunostința membrilor echipei prevederile contractului de finanțare și a anexelor acestuia.

Realizarea evaluării și monitorizării modului de implementare a activităților proiectului se va face prin întocmirea de către fiecare membru din echipa de implementare a proiectului a rapoartelor lunare de activitate. Raportarea către Autoritatea finanțatoare se va realiza prin rapoarte intermediare, ori de câte ori se solicită efectuarea unei plăţi, cu două componente: 1. raport de activitate, narativ, care va cuprinde informaţii cu privire la activităţile realizate în perioada pentru care se face raportarea, principalele realizări faţă de scopul şi obiectivele stabilite, dificultăţile întâmpinate, o planificare pentru perioada următoare şi 2. raport financiar ce va detalia cheltuielile efectuate conform bugetului aprobat, pe fiecare linie de buget şi în concordanţă cu activităţile efectuate. Raportul final privind realizarea obiectivelor proiectului, detaliat, se va elabora în termen de 10 de zile de la data finalizării proiectului. De asemenea, întârzierile şi/sau problemele apărute, precum şi soluţiile concrete propuse pentru recuperarea întârzierilor şi realizarea obiectivelor proiectului, inclusiv graficele cu implementarea activităţilor, ori de câte ori este nevoie, vor fi aduse la cunostința Autorității finanțatoare prin intermediul unor notificări/ rapoarte. O dată cu rapoartele intermediare vor fi transmise și cererile de plată, reprezentând totalul cheltuielilor solicitate de la Autoritatea finanțatoare pentru realizarea activităţilor raportate, documentele justificative care stau la baza cererii de plată, precum și certificarea corectitudinii efectuării cheltuielilor printr-un raport de audit financiar intern. Pe parcursul perioadei de implementare și a valabilității contractului de finanțare corespunzător cererii de finanțare se va realiza și raportarea cu privire la asigurarea conformității investiției cu principiul de „a nu prejudicia în mod semnificativ” (DNSH – „Do No Significant Harm”), potrivit termenelor și condițiilor stabilite de Ministerul Muncii și Solidarității Sociale.

**Rezultate:** 1 echipa de implementare a proiectului, proceduri de lucru, minute ale întalnirilor echipei, rapoarte lunare de activitate, rapoarte intermediare, cereri de plată

Contribuie la atingerea OS1, OS2, OS3, OS4, OS5, OS6 și OS7.

**2. Organizarea și desfasurarea procedurilor de achiziții aferente proiectului**

Achiziţia serviciilor, a lucrărilor de reabilitare, eficientizare energetică și recompartimentare a spațiilor, precum şi achiziţia de echipamente şi mobilier pentru dotarea centrului care face obiectul proiectului se va realiza cu respectarea prevederilor Legii nr. 98/2016 privind achiziţiile publice, cu modificările și completările ulterioare, precum şi a altor dispoziţii legale aplicabile. De asemenea, vor fi respectate obligaţiile din contractele de finanţare încheiate si monitorizat modul de derulare a contractelor de achiziţie publică, precum şi de modul de utilizare a sumelor alocate prin PNRR potrivit destinaţiei pentru care au fost alocate. Responsabilul achiziții va întocmi planul de achiziții care va cuprinde toate achizițiile din proiect, valoarea estimată a fiecărui contract, data estimată pentru finalizarea procedurii și încheirea contractului cu firma declarată câștigătoare.

În cadrul proiectului se vor achiziționa:

* Serviciile de elaborare a documentaţie de avizare a lucrărilor de intervenţii (DALI) și elaborare proiect tehnic. Procedura de achiziție se va organiza în conformitate cu Legea 98/2016, cu modificările și completările ulterioare pentru a putea desemna firma caștigătoare care urmează să întocmească lucrările de elaborare DALI și PT. Documentația de avizare a lucrărilor de intervenţii va cuprinde informații referitoare la: situaţia existentă şi necesitatea realizării lucrărilor de intervenţii, descrierea construcţiei existente, concluziile expertizei tehnice şi ale auditului energetic, scenariul tehnico-economic optim, urbanism, acorduri şi avize conforme, urmând ca soluția tehnică propusă în DALI să fie detaliată în PT.
* Servicii pentru auditul energetic și certificarea performanței energetice a clădirii.
* Execuție lucrări de reabilitare și recompartimentare. Pentru a asigura continuitatea și caracterul unitar al lucrărilor se va urmări selectarea unei firme care să poată fi capabilă prin resurse proprii sau prin subcontractanți să derulze toate categoriile de lucrări necesare. După desemnarea firmei caștigătoare, se va încheia un contract între aceasta și DGASPC Ialomița în care vor fi stipulate drepturile și obligațiile care revin fiecărei părți, durata prevăzută pentru executarea lucrărilor precum și condițiile în care se reziliază contractul. Se vor achiziționa în cadrul proiectului următoarele lucrări: amenajarea terenului, racorduri utilități, lucrări de constructii și instalații, etc. În cadrul acestei proceduri va fi inclusă obligația de a trata și de a asigura în mod corespunzător conformitatea lucrărilor cu principiul de „a nu prejudicia în mod semnificativ” (DNSH – „Do No Significant Harm”), în conformitate cu Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01) și cu Regulamentul delegat (UE) al Comisiei 2021/2139, în temeiul Regulamentului privind taxonomia (UE) (2020/852).
* Servicii de dirigenție de șantier.
* Achiziție echipamente și dotări pentru centru. Vor fi achiziționate aparate și echipamente de recuperare, aparatură electrocasnică și echipamente IT, mobilier, conform listei și ofertelor care au stat la baza justificării propunerii financiare, cu respectarea prevederilor legale în vigoare în domeniul achizițiilor publice.

**Rezultate:** 1 plan de achiziție, organizarea unui număr de 5 proceduri de achiziție

Contribuie la atingerea OS1, OS2, OS3, OS4, OS5, OS6 și OS7.

**3. Elaborarea documentaţiei de avizare a lucrărilor de intervenţii (DALI) și a proiectului tehnic.** Documentaţia de avizare a lucrărilor de intervenţii (DALI) va cuprinde și devizul estimativ prin care s-a realizat estimarea costurilor pentru lucrările de reabilitare, eficientizare energetică și recompartimentare a spațiilor în formatul HG nr. 907/2016, întocmit înainte de depunerea cererii de finanțare. Proiectul tehnic de execuție va detalia și optimiza, prin propuneri tehnice, scenariul/opțiunea aprobat(ă) în cadrul studiului documentației de avizare a lucrărilor de intervenții, fiind elaborat ținând cont de specificațiile și condițiile din HG 907/2016. În urma derulării procedurii de achiziție, proiectantul desemnat va întocmi proiectul tehnic (PT), detaliile de execuție (DE), va verifica proiectul tehnic conform Regulamentului de Verificare și Expertizare Tehnică de Calitate a Proiectelor, a execuției lucrărilor și a construcțiilor (HG 925/ 1995) actualizat. Proiectul tehnic de execuție va conține atât părți scrise, cât și părți desenate, necesare pentru execuția obiectivului de investiții.

Documentaţia tehnico-economică aferentă obiectivului de investiţii din cadrul proiectului este înaintată Autorității finanțatoare în vederea avizării acesteia de către Comisia tehnico-economică, constituită din reprezentanţi de specialitate tehnică şi/sau economică din instituţii publice cu competenţe în domeniu. Aceasta emite un aviz cu privire la soluţia tehnică şi economică şi formulează propuneri, după caz, care va sta la baza aprobării indicatorilor tehnico-economici prin hotărârea CJ Ialomița. În cadrul acestei activități sunt cuprinse și costurile pentru elaborarea documentațiilor suport pentru obținerea de avize, acorduri și autorizații. Această activitate cuprinde și asistență din partea proiectantului pe parcursul execuției lucrărilor de reabilitare și recompartimentare. Documentația de avizare a lucrărilor de intervenţii (DALI) și a proiectul tehnic de execuție vor fi preluate de responsabilul tehnic, care le va analiza împreună cu responsabilul achiziții, urmând să fie semnat procesul verbal de recepție.

**Rezultate:** DALI, PT, DE + servicii asistență tehnică recepționate

Contribuie la atingerea OS1 și OS2.

**4. Auditul energetic al clădirii si obținerea certificatului de performanță energetică pentru clădirea care face obiectul intervenției** se va realiza înainte de execuția lucrărilor în faza de elaborarea a documentaţiei de avizare a lucrărilor de intervenţii (DALI) și după finalizarea lucrărilor de reabilitare, pentru aprecierea gradului de eficientizare a clădirii prin lucrările propuse în propunerea tehnică.

**Rezultate:** 2 rapoarte de audit energetic, 2 certificate de performanță energetică

Contribuie la atingerea OS1 și OS2.

**5**. **Execuția lucrărilor de reabilitare, eficientizare energetică și recompartimentare**

Conform devizului estimativ întocmit de personal de specialitate, în baza evaluărilor de teren și a discuțiilor cu personalul centrului și beneficiarii serviciului sunt propuse următoarele categorii de lucrări:

* Lucrări de desfaceri de arhitectură
* Lucrări de demontare a instalației de încalzire, instalației sanitare și electrice
* Refacerea izolației hidrofuge
* Înlocuirea ferestrelor cu ferestre PVC cu rupere de punte termică
* Înlocuirea ușilor metalice cu uși din PVC Înlocuirea faianței și gresiei din interior și exterior
* Înlocuirea parchetului din cabinete cu parchet laminat rezistent la trafic greu
* Refacerea instalației electrice și montarea unor corpuri de iluminat cu led
* Înlocuirea instalației de încălzire
* Înlocuirea instalației sanitare
* Recompartimentarea grupurilor sanitare pentru beneficiari
* Recompartimentarea spațiului destinat kinetoterapiei, fizioterapiei și masajului
* Montare centrală semnalizare incendiu convențională
* Montare pompă de caldură complet echipată
* Montare panouri fotovoltaice, inclusiv automatizare

Acestea urmează să fie detaliate în DALI și PT, indicatorii tehnico-economici la faza PT, dupa obținerea avizului de la Comisia tehnico-economică, fiind și cei care urmează să fie aprobați prin HCJ și care vor sta la baza întocmirii caietului de sarcini pentru documentația de achiziție a lucrărilor de reabilitare, eficientizare energetică și recompartimentare.

Responsabilul tehnic va monitoriza modul de defășurare a lucrărilor, prin vizite la fața locului, analiza rapoartelor dirigintelui de șantier, a situațiilor de plata înaintate de firma care execută lucrările, întocmind împreună cu asistentul manager rapoartele intermediare de progres.

Se vor realiza și lucrări de construcții și instalații aferente organizării de șantier, conform devizului estimativ, constând din: montare plasă de protecție, ridicare casuță pentru unelte, pichet incendiu complet echipat, montare toaletă ecologică, container scule, achiziție europubelă gunoi, etc.

**Rezultate:** șantier pregătit pentru lucrările de investiții, 1 centru de servicii de recuperare neuromotorie reabilitat

Contribuie la atingerea OS1, OS2 și OS5

**6.** **Activitatea de dirigenție de șantier** va începe dupa semnarea contractului de dirigenție de șantier și se va desfășura pe toată perioada de derulare a lucrărilor de construcții. Operatorul economic, angajat de solicitant care va asigura serviciile de supraveghere a execuției lucrărilor își va desfășura activitatea în calitate de reprezentant al acestuia în relația cu constructorul, proiectantul și furnizorii. Scopul serviciilor de supraveghere a execuției lucrărilor pe care Dirigintele de șantier trebuie să le asigure pentru obiectivul de investiții este de a oferi solicitantului garanția ca firma căreia i-a fost atribuit contractul de execuție a lucrărilor își va îndeplini toate responsabilitățile asumate prin contractul de execuție a lucrărilor. Dirigintele de șantier va întocmi rapoarte lunare cu precizarea stadiului de derulare a lucrărilor și a dificultăților apărute, venind și cu soluții. Dirigintele de șantier va preda beneficiarul proiectului actele de recepție și Cartea Tehnică a construcției, dupa efectuarea recepției la terminarea lucrărilor și după efectuarea recepției finale. Recepția se va face cu respectarea HG 273/1994 privind aprobarea Regulamentului de recepție a lucrărilor, cu modificările ulterioare.

Recepția finală se va executa conform legii, la expirarea garanției lucrărilor.

**Rezultate** - Servicii dirigenție de șantier recepționate

Contribuie la atingerea OS1 și OS2.

**7**. **Dotarea centrului cu echipamente, aparatură și mobilier**

Centrul va fi dotat cu aparatură și echipamente de recuperare de ultimă generație, astfel: aparat electroterapie și ultrasunete, aparat terapie combinată -ultrasunet și laser, aparat magneto diaflux MDF, aparat radiofrecvență TECAR, vacuum, solux - lampă (parafină), baie galvanică, aparat drenaj limfatic, masa masaj acționare electrică, baie de parafină și apa, bandă alergare electrică, roată marinărească, șpalier gimnastică, placă echilibru, etc., conform listei de dotări, atașată propunerii tehnice.

Se va realiza și dotarea centrului cu aparatură electrocasnică și echipamente PSI: sistem audio-video, TV, sistem PC, imprimantă multifuncțională, laptopuri, mașină de spălat, stație de călcat, frigider, aspirator, aer conditionat, etc.

De asemenea, din fonduri proprii va fi achiziționat și mobilier pentru personalizarea cabinetelor în funcție de specificul intervenției, astfel: masuță cu două fotolii, canapea hol, scaune birou și sală de așteptare, măsuțe sala de așteptare, dulapuri cu două uși și rafturi, dulapuri pentru vestiar, rafturi sală de așteptare suspendate și dulapuri suspendate, etc..

**Rezultate:** 1 centru de servicii de recuperare neuromotorie reabilitat și dotat

Contribuie la atingerea OS3, OS4, OS5, OS6 și OS7.

**8. Activitatea de mediatizare a activităților desfăşurate prin proiect şi a serviciului** va fi realizată în acord cu prevederile Manualului de indentitate vizuală a PNRR, respectiv cu Strategia de comunicare PNRR (secțiunea 3.5 din PNRR). Se va elabora un plan de diseminare și mediatizare, care va cuprinde o serie de activități și mijloace de promovare, realizate din fonduri proprii, după cum urmează: realizare panou temporar si placă permanentă, realizare secțiune dedicată proiectului pe site-ul beneficiarului, publicarea a doua comunicate de presă, realizare pliante și etichete autocolante. Planul va fi elaborat de responsabilul mediatizare, care va răspunde și de implementarea acestuia, cu sprijinul celorlalți membri din echipa de implementare. Se va realiza un panou temporar, care va fi amplasat la locația proiectului, înainte de demararea lucrărilor de reabilitare, urmând ca placa permanentă sa fie amplasată pe clădirea centrului, dupa finalizarea proiectului. Vor fi date doua comunicate de presă, unul la debutul implementării proiectului și cel de-al doilea la finalizarea acestuia. Se va elabora un pliant care va cuprinde informații referitoare la scopul, obiectivele, activitățile și rezultatele proiectului și serviciul care face obiectul intervenției, acesta urmând să fie tipărit într-un număr de 100 de exemplare. Se va crea o secțiune dedicată proiectului pe site-ul solicitantului, aceasta fiind permanent actualizată de responsabilul mediatizare cu informații furnizate de ceilalți membrii din echipa de implementare a proiectului. Echipamentele și aparatura achiziționate prin proiect vor fi evidențiate prin lipirea unor etichete autocolante elaborate de responsabilul mediatizare, care se va asigura sa fie poziționate într-un loc cat mai vizibil pe suprafața acestora. Mediatizarea activităţilor desfăşurate prin proiect şi a serviciilor, se va realiza menţionând de fiecare dată denumirea PNRR, a Autorităţii finanţatoare și a anului de acordare a finanțării.

**Rezultate:** 1 panou temporar plasat la locul investiției, 1 placă permanentă plasată pe centrul reabilitat, 100 de pliante, 2 comunicate de presă cu privire la începutul si finalul proiectului, etichete autocolante, 1 secțiune dedicată proiectului pe site-ul DGSPC Ialomița realizată și actualizată.

**9. Auditul proiectului**

Certificarea corectitudinii efectuării cheltuielilor se va realiza printr-un raport de audit financiar intern, care va fi realizat ori de cate ori se solicită efectuarea unei plăți, însoțind cererea de plată, care reprezintă totalul cheltuielilor solicitate de la Autoritatea finanţatoare pentru realizarea activităţilor raportate, alături de documentele justificative care stau la baza cererii de plată.

**Rezultate:** rapoarte de audit atașate fiecarei cereri de plată

**11. Durata şi planificarea activităţilor**

*Durata proiectului va fi de la semnarea contractului de finanțare nerambursabilă până la data de 31.12.2024.*

***NOTĂ*:** În planul de acţiune orientativ nu se vor menţiona date calendaristice reale, ci "luna 1", "luna 2" etc. Solicitanţilor li se recomandă să prevadă o marjă de siguranţă în calendarul planului de acţiune propus. Planul de acţiune nu cuprinde descrierea activităţilor, ci doar titlul acestora, conform celor menţionate la punctul 10. Lunile în care nu se desfăşoară activităţi trebuie să fie cuprinse de asemenea în planul de acţiune.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **An** | 2023 | | | | | | | | | | | | 2024 | | | | | | | | | | | |
| **Lună/ Activitatea** | Luna 1 | Luna 2 | Luna 3 | Luna 4 | Luna 5 | Luna 6 | Luna 7 | Luna 8 | Luna 9 | Luna 10 | Luna 11 | Luna 12 | Luna 1 | Luna 2 | Luna 3 | Luna 4 | Luna 5 | Luna 6 | Luna 7 | Luna 8 | Luna 9 | Luna 10 | Luna 11 | Luna 12 |
| 1.Managementul proiectului |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2. Organizarea și desfășurarea procedurilor de achizitii aferente proiectului |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3. Elaborarea documentaţiei de avizare a lucrărilor de intervenţii (DALI) și a proiectului tehnic. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4. Auditul energetic al clădirii și obținerea certificatului de performanță energetică pentru clădirea care face obiectul intervenției |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5. Organizare procedură contractare execuție lucrări |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5. Execuția lucrărilor de reabilitare, eficientizare energetică și recompartimentare |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6. Activitatea de dirigenție de șantier |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7. Dotarea serviciului cu echipamente, aparatură și mobilier |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 8. Activitatea de mediatizare a activităților desfăşurate prin proiect şi a Centrului de Servicii de Recuperare Neuromotorie de tip Ambulatoriu Slobozia |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9. Auditul proiectului |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**12. Metodologia de implementare**

*a) Prezentaţi modul în care veţi implementa activităţile propuse, modul în care vor fi organizate resursele, cum se va face monitorizarea.*

Activitățile proiectului vor fi implementate de către Solicitantul finanțării, prin intermediul echipei de implementare care va fi formată din: 1 manager de proiect, 1 asistent manager, 1 responsabil financiar, 1 responsabil achiziții, 1 responsabil tehnic și 1 responsabil mediatizare. Echipa de implementare a proiectului se va constitui în prima luna de implementare prin dispoziția reprezentantului legal. Pentru fiecare membru din echipa de implementare a proiectului, asistentul manager va întocmi fișa de post, atribuțiile din cadrul fișei fiind aduse la cunoștință fiecarui membru din echipă de către managerul de proiect, cu ocazia primei întâlniri de lucru. Fiecare membru din echipa va fi informat și cu privire la modalitatea în care urmează să se realizeze evaluarea și monitorizarea modului de implementare a proiectului și a rolului fiecărui membru din echipa în acest proces. Coordonarea resurselor umane se va face de către managerul de proiect prin ședinte lunare de lucru, în care vor fi prezentate activitățile realizate, rezultatele atinse, vor fi planificate resursele necesare pentru activitățile din luna următoare, vor fi identificate și analizate dificultățile/riscurile, se vor propune măsuri de diminuare a impactului lor precum și identificarea de soluții preventive pentru posibile riscuri viitoare. Managerul de proiect va coordona și monitoriza toate activitățile. Rezultatele ședințelor vor fi transmise tuturor membrilor echipei de proiect.

Managementul financiar al proiectului se va realiza cu respectarea legislației financiar contabile și a cerințelor specifice contractului de finanțare, fiind în responsabilitatea solicitantului. Controlul intern pe partea financiară se asigură de responsabilul financiar la nivel de proiect si de auditorul din cadrul CJI.

În prima lună de implementare a proiectului se vor elabora procedurile de lucru care vor defini modalitatea de lucru la nivelul proiectului, precum și circuitul documentelor. Metodologia de implementare a proiectului a fost astfel gândită încât să asigure implementarea activităților cu maximă eficiență în scopul realizării obiectivelor proiectului și atingerii rezultatelor anticipate. Ca și instrumente utilizate în acestă activitate se vor utiliza: planul de implementare al proiectului, graficul Gantt, bugetul proiectului, instrumente de monitorizare și control, organizarea funcțională și operațională a echipei, evaluarea internă a activităților.

Controlul asupra implementării proiectului se va realiza prin evaluarea permanentă a progresului în implementarea activităților, utilizarea eficientă a resurselor în corespondență cu atingerea rezultatelor proiectului.

Monitorizarea și evaluarea implementării activităților se va realiza permanent prin analiza documentelor generate în fiecare activitate, prin vizite de monitorizare la locația unde se realizează investiția și prin întâlniri periodice între manager și membrii echipei de implementare, care vor viza respectarea termenelor propuse și îndeplinirea sarcinilor. În urma acestor întâlniri se vor realiza minute ale întâlnirilor, iar în urma vizitelor de monitorizare se vor completa rapoarte de monitorizare și evaluare. Documentele de lucru vor fi verificate și gestionate conform legislației în vigoare. Pentru implementarea cu succes a activităților de achiziție lucrări/servicii/bunuri se va urmări planul de achiziții, se vor pregăti dosarele de achiziții, iar derularea procedurilor de achiziție se va face în conformitate cu legislația în vigoare. Responsabilul achiziții se va asigura că achizițiile sunt în conformitate cu legislația în vigoare și cu procedura internă de achiziție. În ceea ce privește activitatea de informare aceasta se va realiza în baza unui plan de diseminare și mediatizare a proiectului și serviciului și va fi coordonată de responsabilul mediatizare, care se va asigura de respectarea cerințelor Manualului de indentitate vizuală a PNRR. După realizarea planului de implementare și finalizarea procedurilor de achiziție publică, responsabilul tehnic din echipa de implementare se va asigura de obținerea tuturor avizelor și autorizațiilor necesare pentru demararea lucrărilor. Se va emite ordinul de începere a lucrărilor și demararea efectivă a acestora. Pe parcursul derulării activităților responsabilul achiziții din echipa de implementare a proiectului, cu sprijinul celorlalți membrii din echipă va asigura monitorizarea permanentă a contractelor de servicii/lucrări, respectiv a respectării de către constructor a graficului de execuție a lucrărilor, a calității lucrărilor, respectiv a proiectului tehnic și a ofertei de lucrări. Un rol deosebit se va acorda de asemenea monitorizării riscurilor, intervenind cu măsuri de prevenție și/sau soluționare ori de câte ori este nevoie. La încheierea lucrărilor se va organiza recepția acestora. La finalizarea tuturor activităților echipa de implementare a proiectului va întocmi raportul final în termen de 10 de zile de la data finalizării proiectului, acesta fiind înaintat spre verificare și aprobare Autorităţii finanţatoare. De asemenea, echipa se va asigura că a facut toate demersurile necesare pentru a putea asigura sustenabilitatea proiectului.

Fiecare membru din echipa de implementare va întocmi rapoarte lunare de activitate, acestea urmând să fie verificate și aprobate de managerul de proiect. Solicitarea plăților de la Autoritatea finanţatoare se va face în baza cererilor de plată, care vor însoți rapoartele intermediare, corectitudinea efectuării cheltuielilor din cererea de plată fiind certificată de auditorul financiar intern, care va întocmi câte un raport de audit la fiecare solicitare de plată.

Comunicarea cu Autoritatea finanțatoare referitor la îndeplinirea contractului de finanțare se va face în scris prin poştă, curier și e-mail. Orice document scris este înregistrat în momentul transmiterii/primirii. Echipa de proiect va avea o comunicare permanentă cu experții Autorității finanțatoare în scopul unei implementări / raportări corecte, pentru realizarea de notificări dacă va fi cazul, etc.

În concluzie, implementarea cu succes a activităților proiectului și atingerea rezultatelor preconizate se va realiza prin:

* planificare – se vor stabili etapele și se vor evidenția punctele cheie ale fiecarei etape prin planul de implementare al proiectului (PIP) și diagrama Gantt.
* managementul resurselor umane: constituirea echipei de implementare, informarea cu privire la sarcinile fiecăruia și stadiul activităților.
* managementul prin obiective: stabilirea unei legături strânse între obiective, calendarul acțiunilor, bugetul alocat, proceduri și instrucțiuni.
* monitorizare permanentă a responsabililor la nivelul fiecărei activități: pe baza rapoartelor lunare, ședintelor lunare de progres.
* control și coordonare: identificarea riscurilor, stabilirea și aplicarea măsurilor pentru eliminarea/diminuarea efectelor acestora.
* monitorizarea continuă a fiecarei etape din implementarea proiectului; verificarea permanentă a corespondenței între stadiul fizic al proiectului și plățile efectuate; feedback și corecție – fiecare problemă întâmpinată va fi identificată imediat astfel încat să se poată lua măsuri corespunzătoare în timp util și eficient.

*b) Descrieţi modalitatea şi metodologia de organizare şi funcţionare, locul şi rolul serviciilor sociale incluse în proiect în sistemul judeţean de protecţie a persoanelor adulte cu dizabilități, colaborarea cu alte instituţii relevante (consilii locale, primării, educaţie, sănătate, poliţie etc.).*

Centrul de Servicii de Recuperare Neuromotorie de tip Ambulatoriu Slobozia funcționează în subordinea DGASPC Ialomița, neavând personalitate juridică și fiind susținut financiar din bugetul acesteia. Centrul este coordonat din punct de vedere metodologic de Serviciul de Asistență Socială pentru Persoane Adulte din cadrul DGASPC, fiind în structura acestuia, conform organigramei instituției. Admiterea în centru se face în baza procedurii de admitere, cererea de solicitare a intrării în programul de recuperare, însoțită de recomandarea medicului specialist BFT/recuperare medicală fiind înregistrată la sediul DGASPC Ialomița și ulterior repartizată, prin Serviciul de Asistență Socială pentru Persoane Adulte, către Centrul de Servicii de Recuperare Neuromotorie de tip Ambulatoriu Slobozia, care realizează evaluarea socio-medicală a persoanei solicitante și întocmește un raport cu propunerea de înscriere a acesteia la ,,Centrul de Servicii de Recuperare Neuromotorie de Tip Ambulatoriu Slobozia". În baza propunerii din raportul realizat de echipa centrului de recuperare, Directorul General al Direcţiei Generale de Asistenţă Socială emite dispoziția de admitere în ,,Centrul de Servicii de Recuperare Neuromotorie de Tip Ambulatoriu Slobozia".

Este singurul serviciu social de recuperare fără cazare destinat persoanelor adulte cu dizabilități, restul serviciilor sociale de stat pentru această categorie de beneficiari fiind de tip rezidențial, și anume: Centrul de Îngrijire şi Asistenţă Slobozia, Centrul de Abilitare şi Reabilitare pentru Persoane Adulte cu Dizabilităţi ”Kalina, Maria și Vlăduț” Slobozia și Centrul de Abilitare și Reabilitare pentru Persoane Adulte cu Dizabilități Movila.

Pe lângă aceste servicii, persoanele cu dizabilități din județul Ialomița mai beneficiaza de evaluare complexă în vederea încadrării într-un grad de handicap prin Serviciul de Evaluare Complexă pentru Adulți, din subordinea DGASPC și Comisia Județeană de Evaluare a Persoanelor Adulte cu Handicap Ialomița, structură a CJI Ialomița, care aprobă sau respinge propunerea de încadrare în grad de handicap formulată de SEC Adulți în raportul de evaluare complexă, și eliberează certificatul de încadrare în grad de handicap, care are ca anexă programul individual de reabilitare și integrare socială. Cele mai multe dintre persoanele cu dizabilități care fac cerere pentru a beneficia de serviciile Centrului de Servicii de Recuperare Neuromotorie de tip Ambulatoriu Slobozia, au în programul lor de reabilitare și integrare socială recomandare pentru recuperare motorie.

Persoanele cu dizabilități din județul Ialomița mai beneficiază și de evaluare și asistență socială/informațională, în vederea acordării unor prestații sociale sau a facilitării accesului acestor persoane la anumite instituții/drepturi, prin Serviciul de Asistență Socială pentru Persoane Adulte. Toate aceste servicii funcționează în subordinea DGASPC Ialomița, principalul furnizor de servicii sociale de la nivelul județului.

DGASPC Ialomița în calitate de furnizor de servicii sociale pentru îndeplinirea misiunii sale referitoare la protecția drepturilor persoanelor cu dizabilități din județul Ialomița colaborează cu toate autoritățile locale și instituțiile publice/private cu atribuții în domeniu, astfel:

* cu primăriile din județ pentru facilitarea accesului persoanelor cu dizabilități la servicii medicale și Serviciul de Evaluare Complexă, în vederea evaluării și încadrării în grad de handicap, dar și la servicii de recuperare în cadrul Centrului de Servicii de Recuperare Neuromotorie de tip Ambulatoriu Slobozia, prin transmiterea cererilor pentru recuperare către DGASPC și asigurarea transportului persoanelor cu dizabilități la centru;
* cu ISJ Ialomita, în vederea completării studiilor persoanelor cu dizabilități prin includerea acestora în programele școlare tip ”A doua șansă”;
* cu AJOFM Ialomița, cu care DGASPC Ialomița, are încheiat un parteneriat pentru susținerea persoanelor cu dizabilități în vederea integrării profesionale, prin luarea în evidență de către AJOFM a acestor persoane ca persoane aflate în căutarea unui loc de munca și implicarea lor în acțiunile și programele organizate de aceasta instituție (calificare, consiliere profesională, bursa locurilor de muncă, etc.);
* cu spitalele din județ și cabinetele medicilor de familie, prin care sunt promovate serviciile Centrului de Servicii de Recuperare Neuromotorie de tip Ambulatoriu Slobozia, o parte din beneficiari fiind direcționati către centru de aceste unități medicale;
* cu Inspectoratul de Poliție Ialomița în cazul în care apare o suspiciune de abuz sau exploatare prin muncă în cazul unui beneficiar al centrului, reprezentanții IPJ Ialomița deplasându-se la sediul centrului pentru a discuta cu persoana în cauză și a demara investigația.

*c) Descrieţi: procedurile de evaluare internă - evaluarea proiectului (resurse investite în proiect, activităţi desfăşurate, rezultate obţinute, beneficii realizate); modalitatea de identificare şi evaluare a beneficiarilor direcţi (inclusiv tipul de instrument de evaluare utilizat), modul de consultare şi implicare a acestora, metodologia de implementare a standardelor specifice de calitate.*

Evaluarea internă va fi realizată de către managerul de proiect și ceilalți membrii din echipa de implementare, în baza unei proceduri de evaluare internă. Aceasta procedură va utiliza ca repere permanente pentru evaluarea stadiului de implementare a activităților proiectului în raport cu rezultatele estimate Diagrama Gantt și Planul de implementare al proiectului (PIP-ul). Diagrama Gantt va permite corelarea dintre activități, timpul previzionat de implementare, resursele alocate. PIP-ul va cuprinde activitățile/subactivitățile, resurse alocate și rezultate pe fiecare activitate în parte și se va actualiza ori de câte ori vor interveni modificări în implementare, pentru a asigura permanenta monitorizare a obiectivelor și activităților, raportarea rezultatelor și crearea premiselor de continuare a proiectului. Verificarea lunară și actualizarea pe măsura implementării activităților /atingerii obiectivelor va asigura o abordare integrată a proiectului. Ședințele lunare vor contribui la evaluarea stadiului de implementare a proiectului, la identificarea dificultăților în implementare și a soluțiilor pentru depășirea acestora. În urma acestor întâlniri lunare se vor realiza minute ale întâlnirilor, care vor fi transmise către toți membrii din echipa de implementare. Evaluarea și monitorizarea implementării activităților se va realiza permanent și prin analiza documentelor generate în fiecare activitate și prin vizite de monitorizare la locația unde se realizează investiția, în urma acestor vizite de monitorizare completându-se rapoarte de monitorizare și evaluare.

Se va urmări permanenta informare și evaluare a stadiului proiectului, aplicarea ajustărilor necesare, comunicarea și colaborarea în cadrul echipei de implementare, monitorizarea rezultatelor, în vederea asigurării unui management centrat pe obiective. Evaluarea și monitorizarea asigură nu doar respectarea graficului stabilit, ci permite în egală măsură cuantificarea indicatorilor realizați și compararea acestora cu cei propuși. Membrii echipei de implementare vor contribui la realizarea unei evaluări și monitorizări adecvate a activităților, prin realizarea rapoartelor de activitate lunare, verificate și aprobate de managerul de proiect. Prin intermediul acestora managerul de proiect va identifica la timp potențialele riscuri care pot afecta implementarea proiectului și va fi în măsură să propună soluții care să permită depășirea eventualelor probleme. De asemenea, la sfârșitul fiecărei luni se vor realiza și raportări statistice care să evidențieze gradul de realizare al activităților, rezultatelor și indicatorilor; se vor lua măsuri pentru prevenirea potențialelor probleme.

Evaluarea și monitorizarea progresului proiectului se va realiza și prin intermediul rapoartelor intermediare, care vor fi transmise către Autoritatea finanțatoare ori de câte ori se solicită efectuarea unei plăţi, acestea având două componente: un raport de activitate, narativ, care va cuprinde informaţii cu privire la activităţile realizate în perioada pentru care se face raportarea, principalele realizări faţă de scopul şi obiectivele stabilite, dificultăţile întâmpinate, o planificare pentru perioada următoare şi un raport financiar ce va detalia cheltuielile efectuate conform bugetului aprobat, pe fiecare linie de buget şi în concordanţă cu activităţile efectuate. În plus, în vederea gestionarii problemelor apărute pe perioada de implementare a proiectului se vor întocmi și transmite către Autoritatea finanțatoare rapoarte/notificări privind întârzierile şi/sau problemele apărute, precum şi soluţiile concrete propuse pentru recuperarea întârzierilor şi realizarea obiectivelor proiectului, inclusiv grafice cu implementarea activităţilor, ori de câte ori este nevoie. Echipa de implementare va avea un rol important și în evaluarea contractorilor și a stadiului de realizare a activităților, urmărindu-se respectarea clauzelor contractuale și derularea activităților conform graficelor de timp atașate contractelor. Se vor întocmi procese verbale de recepție parțiale și finale a produselor/lucrărilor/serviciilor pe parcursul derulării contractelor de achiziție. Pe parcursul implementării proiectului echipa de implementare, coordonată de managerul de proiect, se va asigura ca activităţile să ducă la îndeplinirea indicatorilor prevăzuţi în propunerea de proiect, iar lucrările realizate să respecte standardele specifice de calitate ale serviciului.

La finalizarea tuturor activităților echipa de implementare a proiectului va întocmi raportul final în termen de 10 de zile de la data finalizării proiectului, acesta fiind înaintat spre verificare și aprobare Autorităţii finanțatoare. Raportul final, va cuprinde o analiza tehnică și financiară a proiectului; o evaluare a rezultatelor proiectului comparativ cu rezultatele așteptate; analiza critică a oricăror probleme majore întâmpinate pe parcursul perioadei de implementare; recomandări pentru activități viitoare pentru a contribui la sustenabilitatea proiectului.

Un rol important în evaluarea impactului lucrărilor de reabilitare și eficientizare energetică a centrului, dar și a îmbunătățirii bazei materiale a centrului, prin dotarea cu mobilier, aparatură electrocasnică și IT, echipamente și aparatură de recuperare, revine echipei de specialiști a centrului, care va realiza evaluarea și monitorizarea lunară a progreselor înregistrate de beneficiarii centrului de recuperare, rezultatele obținute fiind notate în fișa de monitorizare a situației fiecărui beneficiar, aceasta stând la baza evaluării gradului de îndeplinire a obiectivelor OS4 și OS7.

Evaluarea beneficiilor proiectului se va realiza și prin aplicarea unui chestionar de satisfacție, în ultima lună de implementare a proiectului, în rândul persoanelor cu dizabilități care urmează programe de recuperare în cadrul centrului dezvoltat prin proiect.

Beneficiarii Centrului de Servicii de Recuperare Neuromotorie de tip Ambulatoriu Slobozia, sunt persoane cu dizabilitate de tip locomotor sau neuromotor, dar și asociată din județul Ialomița, care accesează serviciile centrului, în multe situații, în urma recomandărilor din cadrul programului individual de integrare şi reabilitare socială, anexă la Certificatul de încadrare în grad și tip de handicap, eliberat de Comisia de evaluare a persoanelor adulte cu handicap Ialomița. O altă parte din beneficiarii centrului sunt persoane cu dizabilitate locomotorie sau neuromotorie instituționalizate în cadrul CIA Slobozia, acestea fiind în evidența acestui centru ca persoane cu acest tip de dizabilitate și direcționate către Centrul de Servicii de Recuperare Neuromotorie de tip Ambulatoriu Slobozia, de către medicul centrului. În planul personalizat al fiecărei persoane instituționalizate, care participă la programele de recuperare ale centrului, la rubrica recuperare sunt recomandate servicii de recuperare motorie în cadrul Centrului de Servicii de Recuperare Neuromotorie de tip Ambulatoriu Slobozia. Sunt și persoane cu dizabilitate locomotorie sau neuromotorie, dar și asociată, care solicită servicii de recuperare ca urmare a direcționării către DGASPC Ialomița sau Centrul de Servicii de Recuperare Neuromotorie de tip Ambulatoriu, de către autoritățile locale și în special de către SPAS-uri sau compartimentele de asistență socială din cadrul primăriilor, cererile pentru a beneficia de serviciile centrului fiind uneori transmise direct de către aceștia.

Cererea de înscriere în programele centrului, conform ROF, însoțită de recomandarea medicala a medicului specialist BFT/recuperare medicală este înscrisă în Registrul de intrări-ieșiri al DGASPC Ialomița, fiind repartizată către Centrul de Servicii de Recuperare Neuromotorie de Tip Ambulatoriu Slobozia, echipa de specialiști a centrului, coordonată de șeful centrului va realiza evaluarea socio-medicală a persoanei solicitante și va întocmi un raport cu propunere de înscriere a acestuia la centru. În baza propunerii din raport, Directorul General al Direcţiei Generale de Asistenţă Socială emite dispoziția de admitere în ,,Centrul de Servicii de Recuperare Neuromotorie de Tip Ambulatoriu Slobozia".

Conform ROI al Centrului de Servicii de Recuperare Neuromotorie de tip Ambulatoriu Slobozia, art. 46, unul din serviciile furnizate în cadrul acestuia este ”Servicii de evaluare și monitorizare – acordarea serviciilor de recuperare se face în baza unei evaluări iniţiale ce cuprinde aspecte medicale, psihologice şi sociale despre beneficiar. Serviciile acordate în urma evaluării nevoilor de recuperare sunt consemnate într-o fişă de monitorizare care cuprinde observaţii privind situaţia beneficiarului, progresele înregistrate. De asemenea, Centrul de Recuperare Neuromotorie de tip Ambulatoriu Slobozia, efectuează reevaluarea nevoilor beneficiarilor în cazul în care este necesară efectuarea unui program de recuperare pe o perioadă mai lungă de timp precum şi în cazul în care apar modificări semnificative ale stării psihofizice a beneficiarului.” Fiecare specialist care face parte din echipa centrului de recuperare folosește metode și instrumente specifice de evaluare a nevoilor de recuperare a beneficiarilor centrului, în funcție de domeniul de intervenție (ex. psihologul utilizează ca metode aplicarea de teste, interviul și observația, asistentul fizioterapie și masaj utilizează analiza documentelor medicale și a recomandărilor medicilor specialiști - tipul de terapii și modul de aplicare a acestora din fișa de consultație a medicului BFT/medicina de recuperare motorie, dar și interviul, etc).

Conform ROF, personalul centrului care face obiectul proiectului are printre atribuțiile generale și unele care fac referire chiar la standardele de calitate și anume:

”a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament; c) monitorizează respectarea standardelor minime de calitate.” De asemenea, capitolul 12 din ROF, care se referă la finanțarea serviciului, precizează la alin. (1) că ” În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile”.

Faptul că în ROF, document aprobat prin HCJI se face referire la importanța acordării de servicii cu respectarea standardelor de calitate aprobate prin Ord. nr. 82/2019 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi, Anexa 6, reprezintă o dovadă care arată susținerea autorităților locale în oferirea unor servicii de calitate, cu respectarea standardelor și legislației aflate în vigoare. Instrumentele existente la nivelul centrului pentru evaluarea și monitorizarea serviciilor oferite beneficiarilor (chestionare de satisfacție, evaluările pe parcursul derulării programului de recuperare și la finalul programului, realizate de fiecare specialist din echipa centrului, discuțiile cu beneficiarii și aparținătorii acestora, etc.) oferă de asemenea informații relevante cu privire la calitatea serviciilor și respectarea standardelor, în baza căruia serviciul a primit licența de funcționare.

Centrul dispune de proceduri și documente care susțin implementarea standardelor de calitate, și anume:

* procedura de admitere a beneficiarilor
* procedura de evaluare a nevoilor specifice ale beneficiarilor
* procedura de soluționare a cererilor sau reclamațiilor individuale ale beneficiarilor/reprezentanților legali
* procedura privind managementul situaţiilor de risc
* procedura privind protecţia împotriva neglijării, exploatării, violenţei şi abuzului
* procedura privind protecţia împotriva torturii şi tratamentelor crude, inumane sau degradante
* procedura privind înregistrarea şi soluţionarea sesizărilor/reclamaţiilor beneficiarilor
* Aviz de înfiinţare emis de ANPD
* Regulamentul de organizare şi funcţionare (ROF)
* Registrul privind perfecţionarea continuă a personalului
* Materiale informative cu privire la serviciu
* Contractul de furnizare de servicii
* Registru de evidenţă a beneficiarilor
* Fişa de evaluare
* Planul personalizat (PP)
* Fişa de monitorizare
* Codul de etică
* Registrul de evidenţă a cazurilor de neglijare, exploatare, violenţă și abuz
* Registrul de evidenţă a cazurilor de tortură şi tratamente crude, inumane sau degradante
* Chestionare pentru cunoaşterea părerii beneficiarilor, etc.

Persoanele cu dizabilitate, beneficiare ale Centrului de Recuperare Neuromotorie de tip Ambulatoriu Slobozia sunt consultate în privința tuturor aspectelor care îi privesc, fiind informați cu privire la tipul de terapii, efectele pozitive, dar și unele efecte secundare, care pot sa apară, decizia lor cu privire la aplicarea unor proceduri/tehnici de recuperare/ instrumente de evaluare și feedback fiind hotărâtoare în întocmirea planului personalizat.

Beneficiarii centrului sunt consultați și cu privire la măsurile de dezvoltare ale infrastructurii serviciului, un rol important în decizia de accesare a acestui program de finanțare având rezultatele obținute în urma aplicării unui chestionar beneficiarilor Centrului de Servicii de Recuperare Neuromotorie de tip Ambulatoriu Slobozia, care a cuprins întrebări referitoare la: nevoia de îmbunătățire a spațiului în care își desfășoară programul de recuperare și tipul de intervenții pe care le consideră necesare, beneficiarii putând alege din mai multe variante de răspuns, dar și să precizeze un alt tip de intervenție care nu se regăsea printre variantele de răspuns și pe care aceștia o considera necesară; altă întrebare a vizat opinia beneficiarilor față de gradul de adecvare a dotării centrului cu mobilier, echipamente și aparatură de recuperare în raport de nevoile lor de recuperare, aceștia fiind rugați să aleagă din mai multe variante de răspuns cu propuneri de dotări, pe cele pe care le consideră importante pentru îmbunătățirea serviciilor oferite de centru; o ultima întrebare a urmărit cunoașterea părerii beneficiarilor cu privire la care dintre serviciile oferite de centru ar necesita îmbunatățire.

Rezultatele obținute în urma aplicării acestui chestionar celor 55 de beneficiari ai Centrului de Servicii de Recuperare Neuromotorie de tip Ambulatoriu Slobozia au fost următoarele:

* din cele 55 de persoane care au răspuns la chestionar, un număr de 46 de persoane (84%) consideră că spațiul are nevoie de lucrări de îmbunătățire, iar un număr de 9 persoane (16%) consideră ca spațiul nu are nevoie de lucrări de îmbunătățire.
* din cele 55 de persoane care au răspuns la chestionar, un număr de 51 de persoane (93%) consideră că dotarea centrului cu mobilier, echipamente și aparatură de recuperare nu este adecvată nevoilor lor de recuperare, iar un număr de 4 persoane (7%) consideră dotarea ca fiind adecvată.
* în privința măsurilor de îmbunătățire a spațiului fizic propuse ca variante de răspuns la întrebarea referitoare la tipurile de intervenții asupra spațiului, și anume: mărirea spațiului destinat sălii de kinetoterapie, montarea de paravane pentru păstrarea intimității, îmbunătățirea modului de iluminare și încălzire, modernizarea grupurilor sanitare și mărirea spațiului destinat acestora, montarea de bare de susținere la grupurile sanitare, fiecare variantă de răspuns a fost aleasă de peste 70% din respondenți.
* în privința propunerilor de dotări trecute ca variante de răspuns la întrebarea referitoare la tipurile de dotări pe care le consideră necesare nevoilor lor de recuperare, și anume: schimbarea mobilierului din cabinetul de consiliere psihologică, schimbarea mobilierului din sala de așteptare, schimbarea mobilierului din vestiarul beneficiarilor, dotarea centrului cu aparatură și echipamente moderne de recuperare motorie, dotarea centrului cu laptopuri pentru devoltarea de competențe de utilizare a calculatorului la beneficiari, fiecare variantă de răspuns a fost aleasă de peste 50% din respondenți, varianta de raspuns care a fost aleasă de toți respondenții fiind cea referitoare la ”dotarea centrului cu aparatura și echipamente moderne de recuperare motorie”.
* alte dotări/servicii propuse de beneficiarii centrului în răspunsurile lor la chestionar: dotarea centrului cu TV (10 persoane), sistem audio (5 persoane), dozator apă (4 persoane), mijloc de transport (4 persoane).

Interpretarea răspunsurilor obținute în urma consultării beneficiarilor cu privire la intenția DGASPC Ialomița de îmbunătățire a spațiului în care își desfășoară programul zilnic de recuperare și a serviciilor oferite de Centrul de Servicii de Recuperare Neuromotorie de tip Ambulatoriu Slobozia prin accesarea Apelul necompetitiv – Investiția 2 ”Reabilitarea, renovarea și dezvoltarea infrastructurii sociale pentru persoanele cu dizabilități - ținta 395” din cadrul Componentei 13 Reforme sociale din Planul Național de Redresare și Reziliență, evidențiază cât este de necesară implementarea unui proiect prin care să se asigure dezvoltarea infrastructurii centrului și a calității serviciilor oferite de acesta.

*d) Oferiţi informaţii despre managementul riscului: factori de risc - modalităţi de identificare, măsurare şi anticipare a riscului, modalităţi de contracarare a riscului, mijloace de control.*

|  |  |  |  |
| --- | --- | --- | --- |
| **Factori de risc** | **Modalităţi de identificare, măsurare şi anticipare a riscului** | **Modalităţi de contracarare a riscului** | **Mijloace de control** |
| Întârzieri în derularea achizițiilor din  motive ce nu pot fi prevăzute în momentul întocmirii planului de achiziții (neconformitatea documentației sau lipsa ofertanților, etc) | Numărul de solicitări de clarificări  Consultarea informațiilor din SEAP referitoare la ofertanții înscriși | Demararea achizițiilor încă din prima lună de implementare; Monitorizarea derulării procedurilor conform planului de achiziție și actualizarea permanentă a acestuia; întocmirea documentațiilor de achiziție cât mai clar și complet, astfel încât să li se poată da ofertanților posibilitatea de a întocmi documentații corecte, depuse în timp util; asigurarea condițiilor pentru sprijinirea liberei concurențe pe piață, în vederea obținerii unui număr cât mai mare de oferte conforme în cadrul procedurilor de achiziție lucrări, echipamente și utilaje; asigura derularea procedurilor conform planului de achiziții și legislației în domeniu | Monitorizarea și actualizarea planului de achiziții  Respectarea termenelor specifice procedurilor de achiziție  Numirea în echipă a unui responsabil cu achizițiile care se va asigura că achizițiile se vor derula conform planului de achiziții și legislației în domeniu |
| Creșterea prețurilor de achiziție la materialele de construcție, la utilajele  și echipamentele necesare lucrărilor, dar și la dotări (mobilier, aparatură electrocasnică și IT, echipamente și aparatura de recuperare) | Consultarea pieței materialelor de construcții, a unor oferte ale  furnizorilor de bunuri, servicii si lucrări de pe diverse site-uri,  oferte postate pe SEAP | Asumarea de către CJI a acoperirii costurilor suplimentare prin HCJ nr.230/28.10.2022;  Transferul economiilor înregistrate la anumite linii bugetare în urma încheierii contractelor de achiziție la alte linii bugetare, cu aprobarea Autorității finanțatoare;  Folosirea sumei prevăzute la Capitolul II - Cheltuielile diverse şi neprevăzute | Numirea în echipa a unui responsabil financiar care va asigura controlul financiar al proiectului și va întocmi notificările, către Autoritatea finanțatoare, cu privire la propunerile de modificări bugetare. |
| Necorelări ale fluxului de numerar necesar pentru plățile planificate - pe parcursul implementării proiectului este posibil  ca disponibilitatea financiară curentă a ordonatorului principal  de credite să fie necorelată total cu plățile către furnizorii contractați în cadrul proiectului.  Pot exista de asemenea,  întârzieri/blocaje temporare privind fluxul de numerar datorat de întârzierile în rambusarea cheltuielilor de către Autoritatea finanțatoare.  Este posibil că în urma depunerii cererilor de plată să fie înregistrate întârzieri generate de timpul îndelungat de analiză și avizare a documentației  aferentă solicitării sau de lipsa creditelor bugetare pentru realizarea transferului sumelor solicitate la decontare. | Bugetul DGASPC Ialomița, aprobat anual de CJI Notificarea primită de la Autoritatea finanțatoare cu privire la incapacitatea temporară de onorare a obligaţiilor de plată prevăzute în contractul de finanțare nerambursabilă | Începând cu momentul semnării contractului de finanțare, beneficiarul va face eforturi pentru implementarea cât mai rapidă a proiectului, cu respectarea integrală a cerințelor impuse prin ghidul solicitantului;  Planificarea din timp a fluxurilor de numerar lunare necesare desfășurării activităților proiectului, va da posibilitate beneficiarului să ia din timp măsuri de: asigurare a  unui disponibil de numerar pentru plata facturilor către furnizori; asigurare de fonduri pentru acoperirea  cheltuielilor neeligibile;  identificare și aplicare urgentă a măsurilor care se impun pentru eventualele deficiențe de numerar constatate sau prevăzute (rectificări de buget,  replanificare plăți, negociere de plăți către furnizorii de servicii  și lucrări);  Întocmirea corectă și completă a documentației aferente rapoartelor intermediare și cererilor de plată, ajuta organismul de verificare să scurteze timpii de analiză a documentației, iar rapiditatea răspunsurilor la clarificări va ajuta întregul proces, astfel fiind diminuat riscul de a se transfera sumele solicitate la plată cu întârziere. | Numirea în echipă a unui responsabil financiar care vă asigura planificarea din timp a fluxurilor de numerar lunare necesare desfășurării activităților și luarea măsurilor urgente pentru remedierea deficitelor de numerar preconizate sau apărute  Organizarea întâlnirilor lunare ale echipei de implementare, coordonate de managerul de proiect, la care responsabilul financiar va prezenta și situația plăților, a sumelor disponibile din buget și a celor necesare acoperirii costurilor de implementare |
| Nerespectarea termenelor de execuție a activităților  proiectului | Graficul Gantt  PIP-ul  Contractele de achiziție Graficul lucrărilor de construcție | Definirea clară a obiectivelor propuse; prioritizarea cerințelor în  funcție de importanța acestora;  organizarea de întâlniri  lunare ale echipei responsabile cu implementarea proiectului, pentru a se raporta  evoluția și respectarea termenelor limită | Numirea unei echipe de implementare în care fiecare membru are atribuții de monitorizare a încadrării în timp a activităților de care răspunde, stadiul de derulare a acestora fiind prezentat în întâlnirile lunare ale echipei.  Cuprinderea în contractele de achiziție a unor clauze care să prevadă penalități în cazul unor întârzieri |
| Riscul de neconformitate pentru echipamentele achiziționate  sau pentru lucrările executate | PV de recepție parțiale  Rapoartele de vizită la locația proiectului pe parcursul derulării lucrărilor | Va fi necesară o documentare cât mai completă în privința ofertei de echipamente de pe piață/un studiu de piață care să permită identificarea caracteristicilor tehnice cele mai relevante care să asigure beneficiarului avantaje reale în exploatare și întreținere, respectiv verificarea condițiilor de service în perioadele de garanție și postgaranție; prevederea unor clauze  contractuale care să permită penalizarea prestatorilor, în cazul în care se încalcă condițiile contractuale, planificarea activităților folosind marje de timp de siguranță, astfel încât să se poată apela la un alt prestator, fară o depășire a termenului de realizare și o monitorizare atentă a derulării activităților, verificându-se atât încadrarea în termenele stabilite, cât și verificarea respectării condițiilor contractuale.  Caracateristicile tehnice prevăzute în documentație,  ca și documentele de conformitate, certificatele de garanție vor fi verificate cu minuțiozitate în fiecare etapă de desfășurare a  achiziției, inclusiv la livrare. | Numirea in echipă a unui responsabil cu achizițiile care va monitoriza permanent pregătirea dosarelor de achiziție și a contractelor încheiate.  Organizarea întâlnirilor lunare ale echipei de implementare, coordonate de managerul de proiect, la care responsabilul achiziții va prezenta stadiul derulării achizițiilor din proiect, dificultățile întâmpinate, etc. |
| Riscuri legate de resursele umane - sunt riscuri ce țin de implicarea echipei de proiect în implementarea proiectului,  de competențele membrilor de a gestiona în condiții optime toate etapele proiectului.  Risc de neconformitate în realizarea rapoartelor de activitate de către membrii echipei de implementare | Minutele intâlnirilor echipei de implementare  Cereri de concediu medical, odihnă, etc.  Rapoartele de activitate ale membrilor echipei de proiect | Managerul de proiect se va asigura că membrii echipei de implementare cunosc în detaliu proiectul care urmează a fi implementat, constrângerile și riscurile de implementare. Toți membrii echipei de proiect vor cunoaște condițiile contractului de finanțare, obligațiile solicitantului, prevederile Ghidului  de finanțare și ale Manualului de Identitate Vizuală. Managerul de proiect se vă asigura de implicarea membrilor echipei de  implementare în procesul de monitorizare a proiectului, în  urmărirea și raportarea rezultatelor, iar deosebit de important:  fiecare membru al echipei își va cunoaște atribuțiile și  responsabilitățile, pentru acțiuni eficiente și coerente în cadrul echipei. Pentru prevenirea riscurilor de  neconformitate, asistentul manager va avea sarcina de a asigura asistență pentru modul de completare a rapoartelor lunare de activitate și a raportului intermediar. | Desemnarea echipei de implementare a proiectului prin dispoziție, de către reprezentantul legal al DGASPC  Existența unei proceduri care să facă referire la comunicarea în cadrul proiectului, între membrii echipei de implementare și cu managerul de proiect  Intocmirea fișelor de post și aducerea la cunostință membrilor din echipă; asumarea de catre fiecare membru a fișei de post |

*e) Motivaţi rolul atribuit fiecărui partener şi nivelul de implicare.*

Nu este cazul

*f) Alte informații, dacă sunt considerate relevante.*

**-**

**13. Resurse alocate pentru implementarea proiectului:**

*Furnizaţi o descriere detaliată a diverselor resurse la care instituţia dvs. are acces, în mod special a următoarelor resurse:*

1. *Resurse financiare: numele principalilor susţinători financiari;*

Ministerul Muncii și Solidarității Sociale, prin acoperirea cheltuielilor eligibile finanțate prin Apelul necompetitiv aferent Investiției 2 Reabilitarea, renovarea și dezvoltarea infrastructurii sociale pentru persoanele cu dizabilități - ținta 395 din cadrul Componentei 13 Reforme sociale din Planul Național de Redresare și Reziliență

Consiliul Județean Ialomița – acoperirea de la bugetul local a cheltuielilor neeligibile și suplimentare care vor apărea pe parcursul implementării proiectului, conf. HCJI nr. nr.230/28.10.2022

1. *Resurse fizice: clădiri, echipamente, dotări, materii prime şi materiale;*

Clădirea în care funcționează Centrul de Servicii de Recuperare Neuromotorie de tip Ambulatoriu Slobozia care este dată în administrare DGASPC de către CJI, prin HCJI nr.56/23.03.2017, o parte din mobilierul, aparatura electrocasnică și echipamentele/aparatura de recuperare cu care este dotat centrul și care nu necesită înlocuire, fiind în stare bună de folosință și funcționare.

1. *Resurse umane: numărul personalului angajat permanent şi cu normă parţială, pe categorii de specialitate;*

Echipa de implementare a proiectului, formată din: manager de proiect, asistent manager de proiect, responsabil tehnic, responsabil financiar, responsabil achiziții și responsabilul mediatizare.

Personalul Centrului de Servicii de Recuperare Neuromotorie de tip Ambulatoriu Slobozia: 1 șef de centru, care are și atribuții de psiholog, 1 maseor, 3 asistenți medicali, din care unul are atribuții de fizioterapie, iar cel de-al doilea de kineto și fizioterapie, 1 îngrijitoare. Centrul are contract de prestări servicii cu un medic primar de recuperare, medicină fizică şi balneologie, care realizează evaluarea inițială din punct de vedere al nevoilor de recuperare motorie și stabilește schema de recuperare. La aceste resurse se adauga și alți angajați din cadrul DGASPC Ialomița din compartimente care au legătură cu implementarea politicilor din domeniul protecției persoanelor cu dizabilități și care vor sprijini acest proiect, având în vedere rolul său important în susținerea acestor politici.

1. *alte resurse considerate relevante.*

-

**14. Diseminarea / mediatizarea rezultatelor**

*Furnizaţi înformaţii cu privire la calendarul activităţii de disemînare, grupurile ţîntă, strategiile şi canalele de comunicare folosite, rezultatele preconizate ale campaniilor de promovare, resursele necesare.*

Activitatea de diseminare și mediatizare a activităților și rezultatelor obținute în cadrul proiectului va fi realizată în acord cu prevederile Manualului de îndentitate vizuală a PNRR, respectiv cu Strategia de comunicare PNRR (secțiunea 3.5 din PNRR). În prima luna de implementare a proiectului responsabilul mediatizare va elabora un plan de diseminare și mediatizare, care va cuprinde următoarele activități: realizare panou temporar și placa permanentă, realizare secțiune dedicată proiectului pe site-ul beneficiarului, comunicat de presă, pliante și etichete autocolante. Conceptul acestor materiale de promovare va fi în sarcina responsabilului mediatizare, care va fi susținut și de ceilalți membri din echipă, serviciile de realizare efectivă fiind contractate unei firme specializate, costurile fiind suportate din bugetul solicitantului.

La locația proiectului, în prima lună dupa emiterea ordinului de începere a lucrărilor, va fi montat un panou temporar, astfel încât acesta să fie vizibil publicului larg. Panoul temporar va avea dimensiunea de l - 3 m x h - 2 m și va fi menținut pe întreaga perioadă de derulare a proiectului, incluzând următoarele informații: logo-ul Uniunii Europene, care include textul: „Finanțat de Uniunea Europeană NextGenerationEU”; sigla Guvernului României; logo-ul PNRR și sloganul; titlul proiectului; numele beneficiarului; obiectivul proiectului; valoarea totală a proiectului; termenul de finalizare, conform contractului de finanțare; textul: „PNRR. Finanțat de Uniunea Europeană – UrmătoareaGenerațieUE(8). La finalizarea proiectului, dar nu mai târziu de 3 luni de la încheierea acestuia, panoul temporar va fi înlocuit cu o placă permanentă. Placa permanentă va fi instalată în luna 24 de proiect. Prin intermediul panoului și a plăcii permanente, D.G.A.S.P.C. Ialomița va informa publicul că proiectul este finanțat de Uniunea Europeană - NextGenerationEU.

Tot în vederea mediatizării activităților și rezultatelor proiectului se va crea o secțiune dedicată proiectului pe site-ul DGASPC Ialomița, secțiune care va fi actualizată permanent cu informații despre finanțator (indicându-se în mod explicit denumirea PNRR, Uniunea Europeană – NextGenerationEU și Guvernul României), beneficiarul proiectului, scopul și obiectivele proiectului, grupul țintă, activitățile propuse și stadiul de implementare al acestora, rezultatele dorite. Secțiunea dedicată proiectului de pe site-ul web al beneficiarului va fi creată în luna a doua de implementare și va fi actualizată permanent, cu o frecvență cel puțin trimestrială.

Tot în vederea asigurării mediatizării proiectului se vor publica 2 comunicate de presă, în presa locală și/sau regională, după cum urmează: primul comunicat va fi publicat în luna 1 de proiect, iar de-al doilea comunicat în luna 24 de proiect.

De asemenea, pentru o mai bună diseminarea a rezultatelor proiectului, va fi realizat un pliant în care vor fi menționate informații despre finanțator, beneficiarul proiectului, scopul și obiectivele proiectului, activitățile și rezultatele propuse și obținute, servicii și dotări de care beneficiază Centrul de recuperare în urma implementării acestui proiect.

Având în vedere că la nivelul proiectului vor fi achiziționate o serie de echipamente, vor fi realizate etichete autocolante, care vor conține următoarele elemente informative obligatorii: logo-ul Uniunii Europene, inclusiv textul: „Finanțat de Uniunea Europeană NextGenerationEU”, sigla Guvernului României, logo PNRR.

Grupul țintă al activității de mediatizare este reprezentat de persoanele cu dizabilități neuro-motorii din județul Ialomița si familiile/reprezentanții legali ai acestor persoane, personalul cu atribuții de asistență sociala din cadrul primăriilor și DAS-urilor, personalul din instituții publice cu atribuții în domeniul protecției drepturilor persoanelor cu dizabilități și ONG-uri de profil.

Obiectivul acestei activități este diseminarea rezultatelor proiectului, dar și a serviciilor oferite de Centrul de Servicii de Recuperare Neuromotorie de tip Ambulatoriu Slobozia, cu sublinierea plus valorii aduse de proiect asupra acestora, către publicul larg, dar și către personalul/specialiștii din domeniu.

Rezultate preconizate:

* 1 panou temporar și 1 placă permanentă realizate și montate;
* 2 comunicate de presă realizate (luna 1, respectiv luna 24 de proiect);
* 1 secțiune dedicată proiectului pe site-ul DGSPC Ialomița realizată și actualizată;
* 100 de pliante realizate și diseminate;
* etichete autocolante realizate și afișate pe echipamente;

Resurse necesare:

* Resurse financiare – costurile vor fi acoperite din fonduri proprii, intrând în categoria cheltuielilor neeligibile;
* Resurse materiale - echipament IT și birotică;
* Resurse umane – 1 responsabil mediatizare cu suportul celorlalți membri din echipa de implemenatare și a personalului centrului care face obiectul proiectului.

Promovarea proiectului se va realiza in mod direct, prin expunerea panoului temporar și a plăcii permanente la locația proiectului, într-un loc vizibil publicului larg și distribuirea de pliante în rândul persoanelor cu dizabilități, prin personalul Centrului de Servicii de Recuperare Neuromotorie de tip Ambulatoriu Slobozia, prin Serviciul de Evaluare Complexă și Comisia Județeană de Evaluare a Persoanelor Adulte cu Handicap Ialomița. Pliantele vor fi distribuite si de personalul DGASPC catre primării, DAS-uri, ONG-uri și alte instituții cu atribuții în domeniu. Mediatizarea activităților/rezultatelor proiectului și a serviciilor centrului se va face și on-line prin crearea rubricii dedicate proiectului pe site-ul DGASPC Ialomița și transmiterea pliantului electronic pe e-mail către alte DGASPC-uri, în vederea multiplicării rezultatelor proiectului, dar și către primăriile din județ, alte instituții publice și ONG-uri. Un alt canal de mediatizare a proiectului va fi reprezentat de presa locală care va publica cele două comunicate de presa, dar și o serie de articole referitoare la proiect pe parcursul implementării acestuia.

***Notă:*** *Atenție, cheltuielile necesare realizării acestor acțiuni nu sunt eligibile spre finanțare din fondurile Autorității finanțatoare și sunt suportate de către solicitant din fonduri proprii. Solicitantul asigură mediatizarea activităţilor desfăşurate prin proiect şi a serviciilor sociale, menţionând de fiecare dată denumirea PNRR, autoritatea finanțatoare și anul acordării finanțării: minim un comunicat de presă și afiș sau plăcuță la sediul fiecărui serviciu social..*

**15. Sustenabilitatea proiectului**

*a) Indicaţi potenţialele surse de finanţare pentru viitor.*

În ceea ce privește sustenabilitatea, conform prevederilor legale în vigoare, respectiv Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, serviciile Centrului de Servicii de Recuperare Neuromotorie de tip Ambulatoriu Slobozia vor fi finanțate în viitor din:

* bugetul CJ Ialomița, în completarea cuantumului de la bugetul de stat, pentru acoperirea cheltuielilor de organizare şi funcţionare a serviciilor, din venituri proprii sau din sume defalcate din unele venituri ale bugetului de stat pentru echilibrarea bugetelor locale;
* bugetul de stat - în limita sumelor defalcate din unele venituri ale bugetului de stat aprobate cu această destinaţie prin legile bugetare anuale, repartizate pe judeţe, potrivit propunerilor formulate de Ministerul Muncii și Solidarității Sociale, respectiv prin ANPDPD pe baza standardelor de cost pentru serviciile sociale, aprobate prin hotărâre a Guvernului;
* donații, sponsorizări și alte surse, în condițiile legii.

Ministerul Muncii și Solidarității Sociale prin Autoritatea Națională pentru Protecția Drepturilor Persoanelor cu Dizabilități fundamentează sumele necesare finanțării sistemului de protecție a persoanelor adulte cu dizabilități și le transmite Ministerului Finanțelor Publice în vederea stabilirii necesarului pe județe și municipiul București.

Astfel, Centrul de Servicii de Recuperare Neuromotorie de tip Ambulatoriu Slobozia, ca serviciu social propus a fi modernizat, prin prezentul Apel, conform Ghidului solicitantului, este cuprins în anexa la bugetul de stat și este în prezent finanțat sub aspectul cheltuielilor de funcționare de la bugetul de stat și de la bugetul Consiliului Județean Ialomița, în completare.

*b) Descrieţi modul de asigurare a sustenabilităţii pentru perioada de cel puţin 5 ani.*

La sfârșitul perioadei de implementare a proiectului, după încetarea finanțării solicitate prin cererea de finanțare, sustenabilitatea financiară a proiectului și serviciului dezvoltat prin proiect va fi asigurată de către Consiliul Județean Ialomița, din fonduri de la bugetul de stat și proprii, conform HCJI nr.230/28.10.2022, alocate DGASPC Ialomița.

Bugetul DGASPC Ialomița, pentru fiecare din cei 5 ani de sustenabilitate, dar și după, va avea în fiecare an o sumă alocată pentru funcționarea și întreținerea spațiului Centrului de Servicii de Recuperare Neuromotorie de tip Ambulatoriu Slobozia, estimarea costurilor respective realizându-se în baza actelor normative aflate în vigoare pentru stabilirea costurilor pentru serviciile sociale.

Consiliul Județean Ialomița și implicit DGASPC Ialomița dețin capacitatea de a susține financiar, din surse proprii, anual și periodic, lucrări de reparații și întreținere ale clădirii serviciului care face obiectul prezentului proiect.

Prin implementarea soluțiilor tehnice propuse prin proiect se are în vederea eficientizarea costurilor legate de întreținerea spațiilor și reducerea acestor costuri, fapt care va degreva bugetul CJI și DGASPC Ialomița de o serie de costuri, sumele respective putând fi redirecționate către menținerea funcționarii Centrului de Servicii de Recuperare Neuromotorie de tip Ambulatoriu Slobozia la standardele de calitate obținute prin proiect.

*c) Descrieţi prevederile acordului de parteneriat în ceea ce priveşte asigurarea sustenabilităţii.*

Nu este cazul.

**16**. **Alte aspecte considerate relevante**

*Adăugaţi alte aspecte pe care le consideraţi relevante.*